
Diamars 16 aPriL 2024 
Director ir. Edwin Jacobs di OE AZV ta sigura: 
No tin ningun motibo pa crea duda den e posicion financiero 
di e fondo di AZV 


Mediante esaki, Organo 
Ehecutivo di AZV (OE 
AZV), ta rechasa total- 
mente e intento di crea 
duda den comunidad to- 
cante e posicion financie- 
ro di e fondo di AZV den 
futuro. Ademas, OE AZV 
ta reitera cu bao di tur 
circunstancia e pago di e 
gastonan di e fondo AZV 
ta garantisa pa Pais Aru- 
ba, mediante e asina yama 
“landsbijdrage”. 


Siman pasa, OE AZV, como 
parti di su plan di informa- 
cion y pa mas transparencia, 
durante un conferencia di 
prensa a presenta na comu- 
nidad su relato anual di 2023. 
A constata cu e relato a trece 
su debido discusion cu ne, 
cual sigur ta saludabel ya cu 
e seguro general ta di henter 
comunidad. 
Instrumento di maneho nobo 
Banda di su relato 2023, OE 
AZV a presenta tambe e in- 
strumento di maneho nobo 


cu a introduci oficialmente e 
aña aki pa reemplasa e recorte 
di 60 miyon florin den gas- 
tonan, esta su Cuadro Finan- 
ciero Multi Anual (CFMA). 
Un parti esencial di e CFMA 
ta e modelo di proyeccion di 
gasto y entradanan cu a keda 
desaroya pa expertonan lo- 
cal; tanto di den AZV como 
pafor di AZV. Cu e modelo 
di proyeccion aki, OE AZV 
ta haya na su disposicion un 
instrumento balioso pa sigui 
maneha e fondo pa futuro. 
Cuadro 
Financiero 
Multi 


Anual Anteriormente tabata 
nabega “ciego” pa futuro. Ta- 
bata calcula gastonan di AZV 
pa maximo dos aña. Kico lo 
por a pasa despues, no tabata 
tin mucho idea. Solamente 
por a bisa cu e gastonan lo 
sigui subi, pero no por a in- 
dica na ki grado e gastonan lo 
desaroya. Cu e introduccion 
di e modelo di proyeccion; 
awo por calcula kico ta spera 
e fondo pa e proximo 15 pa 
20 añanan. Basa riba e resul- 
tadonan di e proyeccionnan, 
por tuma e pasonan necesario 


pa cambia rumbo di e desa- 
royo. 


Proyeccion te 2040 
Durante e conferencia di 
prensa, OE AZV a presenta 
e prome resultado di e mod- 
elo di proyeccion. Den un 
grafico a mustra con e ex- 
pectativa ta pa loke ta e de- 
saroyo di tanto e resultado 
como e reserva di e fondo te 
2040. E proyeccion ta indica 
cu despues di crea reserva e 
proximo añanan, mey mey 
di añanan 30, e reservanan lo 
agota y lo depende atrobe di 
contribucion di gobierno. E 
proyeccionnan ta implica un 
tarea importante pa maneho 
di e fondo. Di un banda, go- 
bierno lo mester sigui esforsa 
pa mehora e cumplimento 
cu e leynan cu ta percura pa 
entrada pa e fondo. Di otro 
banda, OE AZV mester keda 
esforsa su mes pa haci e sec- 
tor di cuido medico mas efi- 
ciente pa asina contene (na un 
forma responsabel) e crece- 


mento di e gastonan. Pues, a 
base di maneho, por pone cu 
e agotamento di e reservanan 
ta keda posponi te un mo- 
mento mas laat den tempo. E 
ta nifica tambe cu accionnan 
den maneho ta cambia e graf- 
ico y cu regularmente ta keda 
monitor e situacion. 


E cambio principal 
Cu introduccion di e mod- 
elo di proyeccion y e Cuadro 
Financiero Multi Annual, 
Aruba ta uni na e fila di pais- 
nan desaroya cu ta uza in- 
strumentonan sofistica pa 
prepara nan mes pa futuro. 
Aruba por tin trankilidad cu 
e posicion financiero di AZV 
ya no ta un riesgo pa e pre- 
supuesto di Pais Aruba y ni 
un riesgo pa e presupuesto di 
famianan na Aruba. Aruba ta 
den e “driver seat” pa loke ta 
su gastonan di AZV, despues 
di 23 aña di su introduccion. 
Motibo suficiente pa nos ta 
orguyoso di nos mes como 
pueblo y como pais. 


Wrakingskamer a bari for di mesa argumento di Land Aruba pa wraak 
hues den caso Isla di Oro 


Despues cu Land Aruba a 
pidi pa wraak e hues den e 
caso di isla di Oro, cu Fun- 
dacion Parke Nacional a 
pidi pa stop e trabaonan cu 
e doño di e tereno a cum- 
insa haci, ayera 15 di april 
tres hues di HOF a bari 
for di mesa e argumento 
di Land Aruba y e caso lo 
sigui cu e mesun hues, mr. 
A.H.M van de Leur. 


Diabierna 5 di april a trata na 
corte e caso unda a sali na cla 
cu e desaroyador no tabatin 
niun tipo di permiso pa e tra- 
baonan na Isla di Oro, sino cu 
a pidi e permiso despues cu a 


haya e ordermaatregel. Ade- 
mas cu e desaroyador, den un 
entrevista na otro medio local, 
a señala cu nan kier a traha un 
beach, basha santo full ariba 
e rif, pone palapanan, mata di 
coco, y traha un area caminda 
turistanan por bishita e luga 
aki. 


Abogado di Fundacion Parke 
Nacional Aruba (FPNA), 
Zuhaila Arendsz, den un ar- 
ticulo cu Bon Dia Aruba a 
publica dia 7 di april ultimo, 
a destaca cu conforme ley, e 
plannan ey ta contra e desti- 
nacion di e area, unda tin tres 
factor cu ta hunga un papel 


importante. Por ehemplo, ta 
un rif, ta un parke natural riba 
tera cu mangelnan y e otro 
parti rond di dje cu ta e area 
marino, locual ta nifica cu ta 
un area hopi importante cu 
mester haya proteccion; ade- 
mas ley ta indica cu den e area 
tampoco mag tin ningun fun- 
cion pa actividadnan turistico 
of actividadnan comercial. 


Un otro motibo, manera Ar- 
endsz a informa, tambe tabata 
pa pidi hues pa Land Aruba 
no duna e parcela aki back 
den erfpacht, pa motibo cu 
e erfpacht di e parcela aki ta 
termina na 2026. 


E caso dia 5 di april na corte 
a stop, debi cu abogado V.M 
Emerencia di Land Aruba a 
sinti cu hues A.H.M. van de 
Leur no ta imparcial y el a pidi 
pa wraak e hues loke ta nifica 
un “recusacion judicial” den 
idioma papiamento. 


Segun e process verbal di e 
caso aki, cu Bon Dia Aruba 
ta dispone di dje e hues van de 
Leur referiendo na e parti cu 
Land Aruba a sigura cu nan no 
lo extende e parcela erfpacht 
na 2026, hues a declara cu “pa 
hopi biaha a experimenta y a 
mira cu Land Aruba ta tuma 


decisionnan contra ley.” 


A base di e comentario aki, 
abogado Emerencia a señala 
cu “hues a mustra su parciali- 
dad contra Land Aruba” y pa 
e motibo ey a pidi pa wraak e 
hues van de Leur. 


Ayera 15 di april tres hues di 
HOF a bari for di mesa e ar- 
gumento di Land Aruba y e 
caso lo sigui cu e mesun hues 
mr. A.H.M van de Leur. 


Segun e documento di HOF 
di ayera di e cual Bon Dia 
Aruba ta dispone di dje, ta 
indica den evaluacion di e 
hechonan y circunstancia di 
Emerencia no ta duna motibo 
pa señala cu hues van de Leur 
no ta imparcial, e motibo ta cu 
e observacion di e hues ta di 
caracter general “si e pais y su 
organonan administrativo lo a 
respeta ley semper y den tur 
caminda, tur obhecion y re- 
cursonan den casonan admin- 
istrativo semper lo ta declara 
infunda. Esaki ta un hecho 
conoci y esaki no ta e caso. 
Por lo tanto, den e comen- 
tario di e hues no ta aprecia 
ningun prehuicio den e caso 
aki.” 

Bezwaarschrift 
Van: 
Dhr. Leonardo R. Figaroa 
Madiki Kavel 173 
Oranjestad 


Aan: 
De Minister van Arbeid en Integratie 
Dhr. Glenbert Croes 
L.G. Smith Blvd 76 


Betreft: Bezwaar inzake het niet tijdig beschikken/ Beslissen conform artikel 3 lid 2 van de 
Landsverordening Openbaarheid van Bestuur 


Alhier 
Oranjestad, 15 april 2024 


Excellentie, 


Op 26 februari 2024 heeft u van mij een lob-verzoek ontvangen waar ik enkele documenten, 
althans rapporten of andere verslagen heb verzocht inzake informatie die u in de pers heeft 
bekendgemaakt omtrent een verklaring dat u heeft afgelegd.1 Namelijk heeft u het volgende 
verklaard: 
“Nos mester pa nos hobennan bin bek. Desempleo ta bahando y desempleo general e ultimo 
cifranan cu nos tin ta mustra con a haya te na 4.3%. E desempleo bao hoben ta rond 9% cual 
tabata hopi mas halto. Nos mester pa nos hendenan bin bek Aruba y mi ta consider’e parti di mi 
tarea pa crea condicionnan pa tur nos yiunan di tera”.2 


Conform de Landsverordening Openbaarheid van Bestuur (AB 1999 no.57) artikel 3 lid 2 heeft 
u de bevoegdheid om uiterlijk binnen drie weken na dit verzoek een beslissing te nemen. Nu de 
21 dagen termijn is verstreken en u conform artikel 3 lid 4 aan mij geen mededeling heeft gedaan 
dat u de termijn verlengt, heb ik geen andere optie om rechtsmiddelen in te wenden. 


Gronden/ Motivering 
Als burger is het van groot belang dat wij erop kunnen vertrouwen dat wanneer een 
bestuursorgaan in casu, een minister zulke mededeling met de pers deelt dat het mogelijk moet 
zijn rapporten die een grote impact hebben op een gevoelige maatschappelijke discussie, zoals 
hier het geval is, dat deze openbaar worden gemaakt. 


2 Minister Glenbert Croes: Desempleo ta bahando y mas you di tera ta hayando trabao, www.24ora.com 


1 Ik verwijs naar Bijlage I 


Aan 
Dhr. E. Croes 
Directeur Solo di Pueblo 
Santa Cruz 
Aruba 


Betreft: Reactie op artikel gepubliceerd 11 april 2024 


Oranjestad, 15 april 2024 


Geachte Heer Croes, 


Ondergetekende heeft kennis vernomen dat u een persartikel had gepubliceerd waar u enkele 
stellingen had genomen, althans betwist met andere karakter geschreven dan de bedoeling was dat 
ik aan de Arubaanse gemeenschap had willen communiceren. Een persartikel werd gezonden aan 
de pers d.d. 11 april 2024, waar ik het volgende punt als concrete voorstel had gegeven als 
oplossing om de groeiende kosten van het overheidsapparaat te verlagen. 


Deze stelling luidt compleet als volgt: 
“Nos proposicion ? 
Como un partido social-liberal progresivo mi no ta bay gaña pueblo cu nos lo elimina tur 
impuesto. Aruba ta un estado di bienestar esaki kermen cu nos impuestonan tin cu 
keda introduci pa cubri e tarea colectivo cu gobierno tin cu percura pele. Sector priva su 
meta ta pa genera ganashi y no tur ora esaki ta tene cuenta cu e grupo vulnerable den 
comunidad. Nos proposicion ta lo siguiente: 
1. Gobierno mester reduci su gastonan di personal door di saca 1500-2000 
empleado for di sector publico. Crea un social vangnet pa negosha cu sector 
priva un transicion.” 


Wij begrijpen dat u als krant vooringenomenheid heeft als het komt tot stelling tegen het Kabinet 
Wever Croes. Ik had willen dat u als een professionele journalist contact met mij had genomen om 
een reactie hierop te kunnen geven voordat u stellingen publiceert met een incorrecte karakter. 
Tot slot wil ik u aandacht vestigen op de ‘Global charter of ethics for journalists’, aandacht met name 
op punten 1 en 2 van deze Charter. 1 Op 15 april 2024, te Bestuurskantoor, heb ik een 
persconferentie georganiseerd, waarbij een van de onderwerpen het overheidsapparaat betreft. U 
bent van harte uitgenodigd om kritische vragen te stellen tijdens deze bijeenkomst. 


In vertrouwen op u welwillende en spoedige medewerking te kunnen rekenen, verblijf ik, 


Hoogachtend, 


_____________________ 
Dhr. Leonardo R. Figaroa 
Partido Direccion Politiea 
C. 744-6920 
E. Pdpolitiea@gmail.com 


1 Een kopie van de ‘Global charter of ethics for journalists’ heb ik ook toegevoegd als bijlage met de 
belangrijkste punten gemarkeerd. 


LOB verzoek 


Aan: 
De Minister van Energie, Arbeid en Integratie 
Dhr. Glenbert Croes 
L.G. Smith Blvd 76 
Alhier 


Oranjestad, 15 april 2024 


Excellentie, 


Volgens de Landsverordening Instelling Ministeries 2022, vallen het Departamento di 
Labor (hierna:DPL) en Directie Arbeid en Onderzoek (hierna: DAO) onder uw 
ministerie. Naar aanleiding van een discussie die is ontstaan verzoek ik rapporten en/of 
adviezen en/of schriftelijke beantwoordingen en/of commissie notulen en/of beleid en/of 
onderzoeksverslagen die zijn ontwerpen over het volgende thema: 


1. De transitie van overheidspersoneel naar private sector 
2. Een mogelijke beleid van de overheid om ambtenaren te stimuleren naar de 
private sector te gaan werken, mogelijk door allerlei afspraken die waren 
gemaakt tussen de Regering van Aruba en Nederland omtrent de invoering van 
de RAFT en protocol over het afname van het personeelslast ten aanzien van de 
nationale begroting 
3. Het creëren van een sociaal vangnet voor deze ambtenaren 


Verzoek ik u om alle voornoemde maandelijkse rapporten en/of adviezen en/of 
schriftelijke beantwoordingen op een schriftelijke wijze te overleggen, dat wil zeggen 
vanaf de inwerkingtreding van de Landsverordening Instelling Ministeries 2022 (hierna: 
LIM), waarbij u conform artikel 8 benoemd werd als de minister verantwoordelijk voor 
aangelegenheden inzake arbeid.1 


Tevens zie ik u ook overleggen van eventueel nadere rapporten door onafhankelijke 
gecertificeerde bedrijven, althans commissies opgericht, voor zover die hebben 
plaatsgevonden. 


Ten derde verzoek ik u om (schriftelijke) bewijzen te overleggen van de stappen die u 
heeft ondernomen in het kader van de werkzaamheden met betrekking tot de hierboven 
vermelde punten. 


1 AB 2022 no. 18 


Leonardo Figaroa: 
“Ta esencial pa manda 2.000 empleado publico pa sector priva pa 
transiciona, no pa manda nan cas” 


Leonardo 
Figaroa, 
ken 
ta lider di Partido Direc- 
cion Politiea (PDP) ayera 
mainta a tene un confer- 
encia di prensa pa trece 
dilanti un aclaracion riba 
un articulo cu a sali publi- 
ca den otro medio local y 
tambe pa informa tocante 
dos LOB Verzoek cu el 
a entrega pa minister di 
Labor y minister di Ense- 
ñansa. 


Figaroa a expresa cu siman 
pasa e medio local Solo di 
Pueblo a publica un articulo 
di su persona cu tabatin e 
headline “Gobierno mester 
manda 2.000 trahado cas,” 
di esaki Figaroa a señala cu 
su meta pa drenta politica 
ta pa stimula un dialogo, pa 
por yega na solucionnan con- 
creto, un di e proposicionnan 
cu siman pasa a sali den me- 
dio di comunicacion ey ta e 
reduccion di aparato publico 
“y cu ta esencial pa manda 
2.000 empleado publico pa 
sector priva pa transiciona no 
pa manda nan cas, Leonardo 
Figaroa no ta e prome po- 
litico cu ta bisa esaki, Ursell 
Arends a bis’e den debatenan 
di KvK y awe e ta sinta como 
minister y nos a wak cu nada 
a wordo haci den e tema, 
CAft a indica tambe cu esaki 
ta algo cu mester wordo re- 
alisa y na 2018 gobierno mes 
a firma un protocol unda nan 
a bisa Hulanda cu nan lo re- 
duci nan gastonan di person- 
al,” el a bisa. 


Pa loke ta trata RAft el a bisa 
cu si Aruba por a inclui e ar- 
ticulo 15 den e Rijkswet y 
hinkel’e den e ley local di su- 
pervision financiero (LAft) ta 
mara e personeels laatse nor- 
men na un porcentahe “e ora 
ey nos ta caba cu e fiesta di 
e gobierno aki unda cu cada 
biaha nos ta wak e salarion- 
an astronomico cu ta bay na 
consultancy, friends and fam- 
ily, pero e hoben cu a cab’i 
studia na Europa cu a hinca 
su mes den debe no por haya 
trabao pasobra su fam no ta 
Croes, a nos cu ta caba awor 
Universidad ora nos ta so- 
licita, tampoco no tin trabao, 
pasobra nos no ta fam Croes, 
p’esey nan ta opta pa bay biba 
Hulanda, pasobra no tin otro 
oportunidad y nos tin cu paga 
back un debe di Arubalen- 
ing,” Figaroa a expresa. 


Segun su opinion, su meta 
no ta pa ataca e medio Solo 
di Pueblo caminda incluso 


Figaroa a manda un carta na 
nan indicando na su direc- 
tor Edmond Croes “cu mi 
ta hay’e lamentabel cu bo ta 
haya bo mes un periodista 
profesional y e ora ey bo tin 
cu fact cheking e informa- 
cion cu bo ta publica, na nin- 
gun momento Leonardo Fi- 
garoa a wordo contacta door 
di ni un persona di Solo di 
Pueblo pa puntra mi reac- 
cion, mi articulo a wordo 
saca for di contexto y awe mi 
kier corda Sr. Edmond Croes 
cu como journalista e ta mara 
na e Global Ethics di Na- 
cionnan Uni y den nos carta 
ma bisel’e cu e ta importante 
pa e realisa kico e puntonan 1 
y 2 ta bisa, punto 1 ta señala 
cu: ‘respet pa e hechonan y 
derecho di publico pa haya 
e berdad ta e prome deber di 
un periodista,’ esaki ta dem- 
ostra mi cu Solo di Pueblo no 
ta cumpli cu esaki , pasobra si 
nan tabatin un tiki decencia, 
nan lo a tuma contact cu mi 
pa splica cu ambtenaarnan y 
Pueblo di Aruba cu nos tin 
un solucion pa saca e 2.000 
hende ey afo di e ambtenarij 
y esey ta dos palabra: Sociaal 
vangnet.” 


LOB Verzoek 
Tambe, el a informa cu ayera 
el a entrega dos LOB Verzoek 
na minister encarga cu Labor, 
Glenbert Croes, pa puntra ki 
studio a wordo haci door di 
Directie Arbeid Onderzoek 
y tambe DPL tocante e niv- 
el di studio di ambtenarij “e 
hendenan cu ta den nan fun- 
cion, nan tin studio pa traha 
den funcion, nan ta ekipa y 
ki plan gobierno tin pa educa 
e ambtenaarnan, p’esey nos 
a manda un carta tambe pa 
minister di Enseñansa, Endy 
Croes, pa haya e cifranan di 
cuanto persona den aparato 
publico aki tin un diploma 
universitario. 


“A mi por bisa bo awe cu ta 
0.2% di 6.000 ambtenaar, 
esey kiermen cu tin 5.000 
ambtenaar mas o menos cu 
awe ta trahando eyden pa- 
sobra nan a campaña, nan 


a pone un bandera of nan a 
bisti un T-shirt, pa mi como 
e futuro di e generacion esaki 
ta inaceptable y e ta hustifica 
e ineficiencia di e aparato pu- 
blico,” Figaroa a señala. 
Pa su persona tambe ta im- 
portante pa parlamento yama 
prome minister Evelyn Wev- 
er-Croes y gabinete di min- 
isternan pa puntra: con satis- 
fecho pueblo ta sinti su mes 
na momento cu tin cu bay un 
DIMAS? Of un DPL? 
E ta puntra su mes “kico ta e 
servicio al cliente ora cu a mi 
drenta un departamento bo 
ta haya un hende cu un cara 
na balie cu di baina ta bisa bo 
bon dia, anto asina ey gobi- 
erno kier pa a nos por busca 
nos derecho y esey pa mi ta 
algo inaceptable.” 
E ta spera di por haya un 
contesta pa loke ta trata e dos 
LOB Verzoek y el a entrega 
un bezwaarschrift tambe na 
minister Glenbert Croes pa 
lo cual ta e LOB Verzoek 
cu el a entrega 28 di febru- 
ari ultimo pa lo cual ta trata 
e desempleo den hobennan 
“pasobra e ta increible ta sali 
bisa cu desempleo a baha bao 
9% y hobennan na EPI no tin 
trabao, tin di nan ta traha y ta 
stop scol, p’esey nos a manda 
puntra minister Endy Croes 
kico ta e cifranan di dropout? 
Kico ta a maneho di minister 
y gabinete regardando drop- 
out?” 


Un di su preocupacion tam- 
be ta cu hobennan door di e 
situacion financiero na nan 
cas, nan den edad hoben tin 
cu traha pa motibo cu nan 
tin cu yuda financieramente 
na cas y no por caba nan stu- 
dio, “nos plan ta ambicioso, 


e sociaal vangnet ta con- 
sidera un inversion di mas o 
menos 300 miyon florin, los 
di inverti 300 miyon florin 
den enseñansa y nos kier in- 
troduci un pakete di sobre- 
vivencia pa lo cual por yuda 
e comunidad mas vulnerabel 
, cu mas o menos ta calcula 
den 240 miyon florin, dus 
total ta 840 miyon florin cu 
nos kier inverti y e situacion 
financiero di e pais aworaki 
no ta duna pa crea e espacio 
pa nos por inverti manera nos 
kier lo mas lihe cu ta posibel 
y p’esey nos a propone pa re- 
duci BBO na 1.5%, kitando e 
BAVP pasobra nos tambe kier 
sa cuanto gobierno a paga na 
debe, BAP a wordo introduci 
como meta pa paga un debe 
temporalmente pero nos ta 
bayendo 8 aña caba y aworaki 


entrada di impuesto a subi, 
tin surplus pero kico gobi- 
erno ta haci cu surplus?” 


Pa e motibo ey el a manda 
un otro carta pa Parlamento 
di Aruba pa motibo cu e kier 
sigura na Pueblo di Aruba cu 
maske e ta un hoben politico 
di 23 aña, e ta worry cu e pen- 
sionadonan, “tin hopi pen- 
sionado cu ta sinti cu nos ta 
discrimina nan pero mi kier 
pa nan sa cu mi tin respet pa 
nan, pa tur e trabao cu nan a 
haci pa Aruba, nos a propone 
awe na parlamento pa yama 
un reunion pa minister di 
Finanzas Xiomara Maduro y 
minister di ounderenzaken 
pa dialoga y debati riba prima 
di AZV pa pensionadonan,” 
el a finalisa. 


LOCAL 
A4 

Den luna di juni hues ta cuminsa scucha e 31 testigonan di Otmar 
Oduber den corte 


Ayera mainta politico Ot- 
mar Oduber di plataforma 
Nos Pais a tene un confer- 
encia di prensa na unda el 
a informa tocante e ultimo 
actualisacionnan pa loke 
ta trata caso Flamingo, cu 
lo ta dilanti hues comisa- 
rio den luna juni. 


Oduber a splica cu aña pasa 
dia 6 di november hues cu ta 
bay atende e caso Flamingo 
den corte a duna su team di 
defensa e luz berde pa scu- 
cha 31 testigo den e caso 
aki. Recientemente abogado 
Vito Carlo, ken ta abogado 
di Oduber, a wordo informa 
den luna di juni hues ta bay 
cuminsa cu e tratamento di e 
caso. 


Manera ta conoci, caso Fla- 
mingo tin hopi aña andando 
y inicialmente a cuminsa 
como un caso di diferente 
acusacion contra Oduber, 
pero aworaki ta trata acusa- 
cion diferente y hasta e lista 
di sospechosonan den e caso 
tambe a reduci. 


“A bay den un fishing expe- 
dition pa wak kico nan por 
logra pa gara Otmar Oduber 
ariba dje. A tuma ocho luna, 
despues di ta wardando cua- 
ter aña den e investigacion aki 
cu a cuminsa cinco aña pasa 
na 2019. Nos ta lamenta e 
abuso cu ta tuma luga, no tin 
mas manera di mustra comu- 
nidad di Aruba con atrobe es- 
aki ta otro abuso con pa ocho 
luna bo mester keda warda pa 
bo por scucha bo testigonan 
cu bo ta bay tin den bo de- 
fensa,” el a expresa. 


Sinembargo, Oduber a sub- 
raya, cu e ta “contento” cu 
den luna di juni e caso ta bay 
cuminsa y e ta spera cu e caso 
por termina den luna di juni 
mes, of mas tarda juli. “Natu- 
ralmente mi persona ta desea 
pa e caso aki caba mas pronto 
cu ta posibel,” el a bisa. 


E politico a señala cu durante 
tur e añanan aki cu caso Fla- 
mingo tin andando a tuma 
hopi recurso financiero pa fi- 
nalmente por yega na e punto 
aki, na unda ta preparando pa 
trata e caso y scucha tur e tes- 
tigonan. 


“Mi ta kere si nos no a bringa 
tur e temponan aki, bayendo 
corte sigur tres biaha, memey 
di mas di ocho biaha cu a bay 
corte, unicamente pa pusha 
OM pa termina nan inves- 
tigacion pa por cuminsa un 
caso,” el a agrega. 


Durante e conferencia Odu- 
ber a haci un denuncia publi- 
co relacion na e mesun caso 


Flamingo. El a indica cu reci- 
entemente comunidad por a 
tuma nota di e hecho cu un 
sospechoso di e caso a wordo 
declara liber di sospecho y no 
ta forma parti di e caso aki 
mas. 


El a splica cu e caso a cuminsa 
cu mas di 20 sospechoso y na 
caminda OM a laga diferente 
persona liber di sospecho y 
shete persona so a keda como 
sospechoso. Mas di 15 sos- 
pechoso a wordo libera como 
sospechoso. 


Recientemente un comer- 
ciante conoci, cu tambe taba- 
ta sospechoso durante cuater 
aña largo, a ricibi un carta cu 
e ta wordo absolvi totalmente 
di e caso Flamingo. Oduber a 
remarca cu e persona aki no 
a wordo scucha ni un biaha y 
no a sinta ni un biaha pa in 
interogacion como sospecho- 
so di e caso aki. 


El a agrega cu banda di esaki 
tin un cantidad di ambtenaar 
y personanan cu tabata riba 
contract cu a wordo perhu- 
dica. El a sigui splica cu shete 
ambtenaar wordo manda cas 
durante henter e investiga- 
cion aki. E ambtenaarnan aki 
tin tres pa cuater aña na cas 
cobrando 100% di nan salario 
siendo cu niun di e ambten- 
aarnan aki ta forma parti di e 
investigacion di caso Flamin- 
go mas. 


El a indica cu tin di nan ai- 
nda ta na cas, pero aworaki ta 
buscando un caminda pa hin- 
ca nan, otro nan cu durante 
añanan a haya bevordering, 


otro nan cu a haya hasta vaste 
aanstelling, landsbesluit di 
gobernador, cu nan a nan a 
haya nan posicion fiho como 
ambtenaar. 


Di otro banda, el a indica, cu 
tabatin varios riba un contract 
wardando pa wordo nombra 
den departamentonan di go- 
bierno cu a wordo kita door 
di e caso aki y a resulta despu- 
es cu ni un di nan tabata sos- 
pechoso. 


“Kico e tabata? A core tras di 
hende, a haci un fishing ex- 
pedition, a acusa tur hende. 
Ministerio Publico a drenta 
den tur departamento cu ta- 
bata cay boa di mi. Nan a in- 
vestiga den Serlimar di ariba 
te abao, nan a investiga den 
DOW, nan a investiga den 
DIP, tur caminda cu nan por 
a coba nan a investiga y no a 
sali nada afo, simplemente 
algun acusacion,” Oduber a 
subraya. 


El a resalta cu ora cu e tes- 
tigonan wordo scucha e ta 
bay bira algo determinante 
pasobra, segun el a señala, 
pa prome biaha den histo- 
ria durante e ultimo 30 pa 
40 añanan, un hues a bay di 
acuerdo pa scucha como tes- 
tigo den corte miembronan 
di RST, miembronan di Hu- 
landa, miembronan di BCI 
di Cuerpo Policial di Aruba y 


tambe miembronan di Land- 
srecherche 


E miembronan di e cadena 
hudicial cu ta bay wordo scu- 
cha como testigo, Oduber ta 
bisa, ta personanan cu a gaña 
den e caso aki, a traha rap- 
portnan falso, a traha varios 
process 
verbal 
completa- 
mente falso pa perhudica su 
persona. 


“Ora mi bisa falso ta paso- 
bra tabata asina facil pa nan, 
a base di tur e recursonan cu 
nan tin, pa nan por a contro- 
la den 24 ora cu loke nan a 
pone riba papel tabata total- 
mente falso,” el a remarca. 


Por ultimo, Oduber a haci un 
anuncio di un exigencia cu e 
tin pa loke ta e tratamento di 
e caso. El a splica cu el a duna 
instruccion na su abogado, 
Vito Carlo, pa haci peticion 
pa prensa transmiti e trata- 
mento di caso Flamingo en 
bibo. 


“Mi exigencia ta, si Ministe- 
rio Publico, y mi ta dirigi mi 
mes directamente na Min- 
isterio Publico, si nan no tin 
nada di sconde, mi ta spera 
cu ora nos haci e peticion aki 
a traves di mi abogado, nan 
ta bay di acuerdo inmediata- 
mente cu nos pa hues permiti 
pa e caso aki wordo transmiti 
den bibo,” el a indica. 

Kico haci cu e tabu… 
Mas grandi cu tin…? 


Awor cu e temanan regular di maneho guber- 
namental ta for di caminda pa algun tempo, 
otro asunto importante pa comunidad por 
haya atencion. Na e momento aki e asunto 
cu a capta atencion publico grandi, ta e abuso 
sexual di menor, e tabu mas doloroso den nos 
comunidad. Den publicacion reciente a resalta 
e aspecto cu den gran mayoria di abuso sexual 
di un menor, e persona responsable pa e acto 
abominable ta un persona for di seno famil- 
iar, o cerca di esaki, por ehemplo un amigo o 
conoci di e famia. En todo caso, e victima mas 
tanto conoce esun cu ta perpetra e crimen. 
Esaki no ta un hecho cerca nos solamente, e 
ta e realidad amargo den practicamente tur 
comunidad. Ta trata aki di e tabu principal cu 
nos conoce den nos comunidad, mescos cu e 
ta den otro tambe. 


Cu esey na ningun momento nos ta desea di 
sugeri cu, pasobra e ta un fenomeno general, 
lo por atende esaki cu cierto resignacion. Al 
contrario, si no ta cuminza papia abiertamente 
di e cancer moral aki den nos comunidad, nos 
lo no logra crea un ambiente mas sigur pa nos 
muchanan por prospera aden. Y lo ultimo cu 
por permiti ta cu comunidad ta bira complice 
di e crimennan aki, si no ta haci tur esfuerzo 
pa mehora e situacion actual. Bisando cu mes- 
ter cuminza actua ta lanta automaticamente e 
pregunta, con y unda? 


Ta pesey algun informacion general di con e 
situacion ta necesario, manera el a bira conoci 
na autoridadnan concerni. Algun aña atras nos 
a haya e informacion di un persona involucra 
den nos sistema hudicial, cu e tempo ey, desde 
1986, Aruba a registra mas di 6.000 (seis mil) 
caso di denuncia di abuso di mucha y hoben. 
Aki mester tuma na cuenta si cu ta trata di tan- 
to abuso sexual como abuso fisico den cual no 
tabatin un aspecto sexual. Di e denuncianan 
aki finalmente e casonan cu a yega na corte, 
pa tuma paso penal contra e abusadornan, ta 
core den algun centenar. Pues mayoria di caso 
no tabatin consecuencia pa e abusador, mas 
tanto pasobra no tabata posible reuni sufici- 
ente prueba pa por cuminza e proceso hudi- 
cial. Esaki ta keda un di e obstaculonan mas 
grandi, aunke despues di e terible casonan di 
abuso y asesinato di dos mucha a tuma lugar 
un intento grandi pa mehora henter e sistema 
di intercambio di informacion y coordinacion 
di trabao. Nos no ta tribi di bisa nada negativo 
di e proyecto grandi aki, pasobra simplemente 
nos no sa, ni bon, ni malo. 


Riba su mes caba esaki ta un problema, paso- 
bra esey ta implica cu mayoria den nos comu- 


nidad tampoco ta na altura. Por ta cu algo a 
mehora den e trayecto di kico pa haci den caso 
di un calamidad asina, pero kico ta logrando 
den preveni cu un situacion ta yega asina leu? 
Nos tin e impresion cu no tin suficiente inver- 
sion haci den atende e asunto aki, ya cu segun 
nos opinion esey mester encera cu ta cuminza 
papia abiertamente di e cultura familiar cu nos 
tin, cu tin varios banda menos positivo. Por 
ehemplo, den mayoria di famia tin un ambi- 
ente positivo unda un mucha ta sinti su mes 
sigur pa conta su mayornan kico a sucede 
cune, talvez cu otro persona envolvi? O acaso 
ainda ta asina cu den hopi famia ainda ta asina 
cu ‘mucha mester cera nan boca si no a pun- 
tra nan nada’? Si te awe ainda tin tanto caso di 
abuso, cu elemento sexual of no, esey ta un 
señal cu ainda tin hopi cos pa drecha y cu me- 
hora e trayecto di denuncia y procesamento di 
keho no ta suficiente. 


Nos ta topa aki tambe cu e problema cu 
den un comunidad chikito, unavez cu algun 
suceso asina tuma lugar den un famia, masha 
rapido e famia ta keda confronta cu e hecho cu 
gran parti di e hendenan cu ken nan ta comu- 
nica, ta na altura di loke a pasa. Esey ta conduci 
na e reaccion di purba tapa e asunto, pasobra 
enfrenta tur hende, den famia, cu amigo, na 
scol, trabao, ademas di autoridadnan concerni, 
no ta nada facil, tampoco den e situacion cu e 
trayecto di denuncia lo a conoce mehoracion. 
Tambe mester tuma na cuenta cu ta existi e po- 
sibilidad di ruptura dentro di un famia mes, cu 
por tin consecuencia pa resto di bida di tanto 
e mucha como e mayornan y demas eventual 
yiunan. No semper e victima lo conta cu com- 
prension y apoyo den e ambito familiar, paso- 
bra hustamente den caso cu esun cu comete 
e acto ta miembro di e famia, o hopi cerca di 
nan, no ta tur lo scoge banda di e victima; tin 
varios caso unda nos di experiencia propio sa 
cu a acusa e victima di ta responsable pa por lo 
menos un parti di e sucedido. 


Finalmente, loke ta parce nos importante 
como prioridad ta cu mester amplia e sumi- 
nistro di informacion na comunidad den tur 
sentido. Por ehemplo, nos no ta mira publi- 
cacion di cifra di cantidad di denuncia, cuanto 
a yega na procesamento penal, kico ta e ob- 
staculonan cu ta topa den denuncia, y con ta 
mehora comunicacion den tur ambiente so- 
cial, na cas, na scol, den deporte, etc. E con- 
statacion cu abuso sexual ta origina mas tanto 
cerca hende conoci pa e victima, no por keda 
na un simple grito cu ta bay perdi den silencio, 
sin cu tin consecuencia. 


LOCAL 
A6 


Diamars 16 aPriL 2024 


Documentario di A.T.A., “Blue Lizard Effect” ta atrae critica di comunidad local 


Recientemente, A.T.A. a 
presenta na un manera ex- 
clusivo e documentario di 
“Blue Lizard Effect,” cual 
a describi den un comuni- 
cado di prensa como “un 
serie documental revolu- 
cionario cu ta profundisa 
su mes den e mundo fasci- 
nante di Aruba, pero di un 
angulo diferente; e serie ta 
explora e concepto energet- 
ico di felicidad y e conex- 
ion profundo cu e cultura, 
e hende, y naturalesa di e 
isla ta provee pa cu esaki.” 
Sinembargo, entre comuni- 
dad local, e documentario 
aki a genera indignacion. 


A.T.A. a duna e siguiente 
sinopsis di e documentario: 
“Protagonista Jason Silva, un 
personahe renombra den e 
mundo di television, conoci pa 
su storytelling, orador di dife- 
rente conferencia importante, 
y creador di pelicula, nomina 
pa Emmy, ta na un momento 
puntual di su bida y ta en busca 
di un transformacion y den mi- 


hor compronde e esencia di un 
bida feliz. Jason ta haci esaki 
na Aruba pa haya sa e motibo 
dicon e ta ser yama E Isla Feliz. 
E motibo di felicidad di su ha- 
bitantenan y con e por siña di 
cada un di e personanan cu e ta 
encontra y con esaki por yud’e 
pa asina e tambe por logra e 
transformacion personal.” 


Riba rednan social, hendenan 
influyente den comunidad 
local a reacciona riba e docu- 
mentario aki, algun cu co- 
mentarionan menos positivo. 
Ex-periodista A.R. a critica cu 
“Aruba ta bendiendo su pro- 


ducto turistico como uno unda 
turistanan por bin relaha, ‘haya 
nan mes’ y drecha nan salud 
mental usando nos recursonan 
natural, nos paisahe, nos awa… 
Mientras cu nos localnan mes 
ta letterlijk matando nan mes di 
desesperacion, sinta pega den 
un wachtlijst di AÑAS pa wor- 
do atendi na Respaldo, bibando 
den un fierno di un comunidad 
chikito y cera den cual nan tin 
cu busca un manera pa biba 
anto sin caminda pa nan mes 
relaha y disfruta, pasobra unda 
cu nan bay ta pesta di e mesun 
turistanan ey y pasobra nan si 
sa cu e mesun lama cu antes 


tabata kita nan ansha, ta yena 
cu [excremento] di bishitante 
cu riba dje a bin pa zogenaamd 
‘heal’ den e awa ey.” Asina el 
a destaca e sentimento cu ta 
biba entre algun ciudadano lo- 
cal, unda ta sinti cu e imagen 
cu kier presenta di Aruba en 
exterior no ta cuadra cu e re- 
alidad cu ciudadanonan ta biba 
dia pa dia. 


“Si bo puntra ami, e real ‘Blue 
Lizard Effect’ ta con zonza e 
local ta sinti di tanto depresion, 
cansancio, self-medication of 
e recept di Paxil cu nan a haya 
porfin…” el a conclui. 


Otro usuarionan tambe a reac- 
ciona cu e mesun sentimento. 
Usuario M.W. a comenta: 
“Calidad di bida ta fo’i balans 
y ta di nivel deficiente pa me- 
diocre y pa mucho hende hasta 
malo. Echt! All lights on, no- 
body home.” 


“[Danki pa bisa/declara esaki!] 
Nos comunidad ta full bao un 
[control mental/manipulacion] 
cu a cuminsa di 1986,” usuario 
D.D. indica, agregando den 
otro comentario: “Nan ta pro- 
move algo cu 98% di nos mes 
no por biba den nos mes un cas 
riba nos isla! E blue lizard, nos 
kododo blauw tin cu proteh’e 
[pasobra] casi no tin mas pa via 
di e mes un over tourism effect 
cu boso ta bezig cune!” Mes- 
ter remarca si cu esaki tabata 
algun di e comentarionan riba 
e anuncio di e documentario, 
y no ta representa e opinion di 
henter e poblacion. Otro usu- 
arionan a elogia e idea di A.T.A. 
pa bin cu e documentario y a 
mustra positivo y anticipando 
pa mira esaki. 


Minister Glenbert Croes den Parlamento di Aruba awe: 
Ariba peticion di fraccion MAS y AVP, minister Croes mester duna cuenta 
na parlamento ariba su maneho di inmigracion 


Awe Minister di Labor, 
Energia 
y 
Integracion, 
Glenbert Croes, ta den 
Parlamento di Aruba pa 
asina duna cuenta ariba su 
maneho di inmigracion. Es- 
aki ta riba peticion di par- 
lamentario y lider di frac- 


cion MAS, Marisol Lopez- 
Tromp, hunto cu colega di 
fraccion Aquannette Gunn 
y parlamentario di fraccion 
AVP, Mervin Wyatt-Ras, cu 
a pidi pa un reunion publi- 
co cu minister Croes desde 
aña pasa. 


“Diamars 16 di april porfin 
minister a haya un buraco den 
su agenda cu jen di biahe pe 
bin di transito Parlamento Di 
Aruba pe reunion publico. Ya ta 
1 aña y 2 luna pasa cu nos a pidi 
pa minister Glenbert Croes bin 
Parlamento tocante su maneho 
ineficiente, intransparente y 
frustrante riba immigracion 
aki na Aruba. Nos a pidi pa 
un reunion publico, fei 15 di 
Februari 2023,” parlamentario 
Tromp a publica ariba su pagina 
di Facebook. 


Dia 15 di februari di 2023 
Lopez-Tromp 
su 
fraccion 
conhuntamente cu fraccion 
AVP a solicita na presidente 
di parlamento Edgar Vrolijk 
pa minister di Labor, Energia 
y Integracion, Glenbert Croes, 
asisti na Parlamento di Aruba 
pa informa e parlamentarionan 
detayadamente tocante e en- 
foke pa loke ta trata e politica di 


inmigracion. “Ta hopi impor- 
tante pa e minister splica loke 
ta nifica su enfoke pa tur per- 
sona cu di un of otro forma ta 
depende di e procedura aki, cu 
durante añanan a bin describi- 
endo como ineficiente, poco 
transparente y frustrante.” E 
carta di 15 di februari 2023 
tabata indica. 


Dia 20 di feburari tambe Lo- 
pez-Tromp a reacciona ariba un 
articulo cu a sali den otro me- 
dio di comunicacion cuestion- 
ando minister Croes su mane- 
ho pa loke ta trata migracion y 
a base di esey e parlamentario a 
manda preguntanan por escrito 
pa e minister concerni pa pidi 
e reunion pa di cinco biaha y 
pa puntra na minister di Labor, 
Energia y Integracion tocante e 
articulo menciona caba. 


“Cuanto bes Minister Glen- 
bert Croes a benta conseho di 


DIMAS of otro departamento/ 
directie un banda, y haci loke 
e kier, esta firma pa cierto per- 
misonan di cual e conseho no 
ta positivo? Esaki no ta cu DI- 
MAS so sino cu mas departa- 
mento/ entidad cu ta resorta 
bou su cartera. Ki bal tin proce- 
dura y ‘good governance code’, 
‘vier ogen principe’, ‘depoliti- 
sacion’, landspakket cu refor- 
manan, etc., si no ta importa 
Gobierno manca su mesun ” 
integridad” gubernamental?” 
Lopez-Tromp a indica den su 
publicacion. 


Mediante un comunicado di 
prensa minister Croes a con- 
testa e preguntanan cu Lopez- 
Tromp a dirigi na su persona 
y a indica cu el a atende varios 
reunion di parlamento unda 
a presenta y elabora riba su 
maneho, y pues ta considera 
e critica di Lopez-Tromp como 
uno sin base. 

Exitoso curso Doctor On Board organisa pa HOH Academy 
A comparti informacion y herment valioso pa ora tin emergencia medico riba avion 


Siman pasa pa tres dia 
largo 
Horacio 
Oduber 
Hospital (HOH) a ofrece 
e curso Doctor On Board 
duna pa KLM Health Ser- 
vices. Durante e curso 
interactivo aki, e partici- 
pantenan a haya sa mas 
tocante kico pa haci na 
momento cu un inciden- 
te medico tuma luga den 
avion. 


Lenie Denteneer, Manager 
di HOH Academy, a duna di 
conoce cu Doctor On Board 
ta un curso organisa pa HOH 
Academy conhuntamente cu 
KLM Health Services y cu e 
ta un curso masha popular 
mes na Hulanda. Hasta tin 
un lista di espera na Hulan- 
da cu por bay te cu 2 aña di 


hende interesa pa forma parti 
di e curso Doctor On Board. 
HOH a organisa un total di 
tres dia di curso, pues cada dia 
un grupo tabatin e oportuni- 
dad pa forma parti di e curso 
interesante pa asina siña riba 
diferente topico cu ta impor- 
tante pa sa asina cu aborda un 
avion di KLM. 


Dokter durante vuelo 
Entre e topiconan cu a papia 
riba dje durante e curso aki 
tabata entre otro: kico por 
spera durante un vuelo, kico 
ta nifica fit to fly, kico e efecto 
di biahamento tin riba e curpa 
di e ser humano, kico tur tin 
den e medical kit abordo y no 
lubida e aspectonan huridico 
y di seguro. Ta importante pa 
un doctor of otro medico ta 


bon informa riba kico tur ta 
sosode na momento cu pidi 
pa duna asistencia medico 
durante un vuelo. E cursis- 
tanan a siña cu ta obligatorio 
pa meld nan mes pa duna 
asistencia (esnan BIG regis- 
tra) y kico ta pasa ‘behind the 
scenes’ ora e tripulacion haci 
un yamado di emergencia. 


Bon prepara 
Jacco Vroegop, participante y 
alabes presidente di Hunta di 
Directiva di HOH a expresa 
cu e ta masha contento cu 
HOH Academy a organisa e 
curso aki. E ta haya e curso 
masha interesante y a duna 
di conoce cu e curso a duna 
esnan cu a participa diferente 
herment pa si acaso algo sos- 
ode durante un vuelo. Vroe- 
gop a expresa di ta contento 
cu KLM a organisa e curso 
aki hunto cu HOH Academy 
y cu hopi specialista, dokter 
di cas y enfermera specialisa a 
probecha di e oportunidad cu 
e curso aki ta brinda p’asina 
ta prepara na momento cu 
algo sosode den avion. Ade- 
mas a conta tambe cu dife- 


rente dokter di afo a biaha 
bin Aruba specialmente pa e 
curso aki. 


Aspecto medico di 
aviacion 
Peter Nijhof, dokter di cas y 
luchtvaart- en LCR reiziger- 
sgeneeskundige 
na 
KLM 
Health Services Hulanda, a 


duna di conoce cu ta prome 
biaha cu ta organisa e curso 
aki pa profesionalnan den 
Caribe Hulandes. E motibo 
principal pakico ta conseha 
e dokternan na Hulanda pa 
tuma e curso aki ta pa siña 
nan tocante e aspectonan 
medico na momento cu algo 
pasa durante un vuelo. 


Gabinete Hulandes ta anula plannan 
pa recorta mita biyon euro for di e 
presupuesto di cuido hubenil den 2025 


(NLTimes)—E plan pa an- 
ula alocacion di fondo pa 
cuido hubenil pa mas cu 
500 miyon euro den 2025 
no lo tuma luga, segun 
e gabinete demisionario 
a bisa. E coalicion ainda 
liderando e gobierno Hu- 
landes a anuncia e deci- 
sion aki como parti di nan 
Spring Memorandum, un 
di e updatenan anual riba 
e estado di presupuesto 
nacional. 


E memorandum a ser pu- 
blica pa e gabinete ayera. Un 
total di 511 miyon euro den 
spaargeld di costonan struc- 
tural mester a ser anula for di 
cuido hubenil pa 2026 como 
parti di e acuerdo di coalicion 


di Rutte IV. E suma aki tabata 
den adicion riba un recorte 
previo di 1 biyon euro den e 
sector, cual ainda ta den pro- 
ceso di implementacion. 


Awo e gabinete nobo lo mes- 
ter tuma un decision den e 
recorte adicional di 511 mi- 
yon euro. Cuatro partido ta 
negociando desde november 
aña pasa pa forma e gabinete: 
PVV, BBB, NSC y VVD. E 
ultimo ta e partido di prome 
minister Mark Rutte. Ya caba, 
e gabinete actual a retrasa e 
recorte di 100 miyon euro 
adicional cu mester a bay den 
efecto den 2024. 


E recortenan ya tabata con- 
troversial den Tweede Kamer. 


Hopi municipio cu institu- 
cionnan hubenil tambe tabata 
opone e recortenan adicional, 
pasobra e sector ta experenci- 
ando hopi problema manera 
deficit den empleado y listan- 
an di espera largo. Como re- 
sultado di esaki, hopi mucha 
cu mester cuido of protecci- 
on ta haya nan mes den prob- 
lema y ta warda hopi. 


Pa logra haya spaargeld di 
2026, mester introduci un 
contribucion 
personal 
cu 
mayornan lo mester paga, e 
gabinete a bisa. Nan ta prepa- 
rando e regulacionnan nec- 
esario pa por cumpli cu esaki, 
pero e lo lag’e pa e proximo 
gabinete dicidi si nan kier 
implementa esakinan den ley. 


dentro di 14 dia y incorpora 
e recomendacionnan aki na 
un amienda di e presupuesto 
prome cu dia 30 di april 2024. 


E evaluacion ta nota surplus 
significante den e presu- 
puesto, danki na varios factor 
incluyendo e gastonan di in- 
teres aumenta y e desafionan 
financiero andando na CMC. 
Fracaso den atende e prob- 
lemanan aki por tin un impli- 
cacion profundo riba Corsou 
su stabilidad financiero. 


E proceso legislativo atrasa 
tocante e proveedornan di 
licencia den gaming su tarifa- 
nan ta trece preocupacion to- 
cante proyeccion di ganashi. 


Implementacion pronto di 
e ordenansanan relevante ta 
crucial pa genera e ganashi 
den e presupuesto. 


Adicionalmente, tin un au- 
mento structural den gasto di 
personal, cual ta trece e nece- 


sidad di alinea cu e prestacion 
den pasado. Cft ta enfatisa 
e importancia di Corsou su 
plan pa likidacion, enfatisan- 
do e necesidad di un bista di e 
strategianan di termino largo 
pa balansa e inversionnan y 
pagonan di debe. 

30 aña di colaboracion den operacionnan contra traficacion di droga 
marca cu regreso di barco patruyero pa Region Caribe 


Na bordo di Zr.Ms. Gron- 
ingen, Dialuna 8 di April, 
a celebra un hecho memo- 
rabel importante: hubileo 
30 aña di colaboracion 
estrecho entre Merca y 
Hulanda riba tereno di 
lucha contra traficacion 
di droga den Region Cari- 
be. E hubileo a tuma luga 
na Key West, Florida, na 
unda e sede di “Joint Inter 
Agency Taskforce South 


(JIATF-S)’ ta situa. 


JIATF-S ta un organisacion 
unico 
internacional, 
guia 
pa Merca, cu ta trece hunto 
19 pais y organisacion, tal 
manera FBI y DEA, den e 
lucha contra criminalidad 
relaciona cu droga den Re- 
gion Caribe. Marina Real ta 
hunga un rol crucial den e 
organisacion guia pa Merca. 
Hulanda ya pa 30 aña ta for- 


ma Task Group 4.4 y ta pro- 
vee diferente unidad pa oper- 
acionnan anti-droga. Como 
Comandante 
di 
Forsanan 
Naval den Region Caribe 
Hulandes (C-ZMCARIB) 
Comandante Walter Hansen 
ta guia e grupo di tarea. 


Comandante Hansen ta de- 
scribi e colaboracion inten- 
sivo como un “bon matrimo- 
nio”, den cua e hubileo di 30 
aña ta marca un hecho mem- 
orabel importante. “Tran- 
sito di droga ta un problema 
compleho cu ta rekeri un 
enfoke internacional”, segun 
Comandante Hansen. 


E regreso di Zr.Ms. Gronin- 
gen den Region Caribe Hu- 
landes ta simbolisa e com- 
promiso di Hulanda den e 
lucha contra traficacion di 
droga y criminalidad trans- 
fronteriso. Asina Defensa ta 
contribui na pas y siguridad 
den Region Caribe Hulan- 
des. 


Corsou urgi pa implementa reforma financiero despues di evaluacion di Cft 


( C u r a ç a o C h r o n i c l e ) 
- 
College 
Financiele 
Toezicht (Cft) a provee 
un 
recomendacion 
na 
Corsou despues di su eval- 
uacion di e presupuesto 
aproba pa aña 2024. Den 
un carta dirigi na Minister 
Silvania di finanzas, Cft a 
enfatisa putonan di preo- 
cupacion y a propone me- 
didanan pa mehora e pais 
su stabilidad financiero. 


E presupuesto pa aña 2024 pa 
2027 ta demostra surplus den 
e servicio ordinario, cual ta 
alinea cu e norma central pre- 
supuestario di Rft. Sinembar- 
go, preocupacionnan a surgi 
tocante e metodo den cual lo 
cubri e deficit den e servicio 
capital, particularmente pa 


loke ta trata prestamonan y 
refinanciamento. Cft ta con- 
seha Corsou reahusta e pre- 
supuesto di acuerdo na esaki 
y ta enfatisa e importancia di 
presenta un plan di likidacion 
di varios aña. 


E recomendacionnan ta in- 
clui desaroya un plan di 
likidacion pa evalua e nece- 
sidadnan di pago y refinan- 
ciamento. Atende e problem- 
anan financiero na Curaçao 
Medical Center (CMC) y 
haci provision pa e pais su 
prestamo na CMC. Revisa 
e calculacion di ganashi di 
impuesto basa riba data re- 
cien. Haci reservacion pa e 
debe cu ta anticipa bao e so- 
lucion di ENNIA. Ademas, 
Cft ta urgi Corsou responde 

Ex Ministernan y embahadornan ta urgi gobierno di Hulanda sigui ayudo 
di Nacionnan Uni na Gaza 


(NLTimes) - Un grupo 
grandi di ministernan Hu- 
landes y embahadornan a 
urgi e Gabinete continua 
e contribucion Hulandes 
na UNRWA, e agencia 
principal di Nacionnan 
Uni (ONU) na Gaza. “Cu- 
alkier reforma por tuma 
luga despues, pero accion 
ta necesario awo,” nan a 
skirbi den un carta habri na 
e Gabinete riba dialuna, De 
Volkskrant a reporta. 


Hulanda a suspende su contri- 
bucion na UNRWA anterior- 
mente e aña aki ora cu repor- 
tahenan a sali cu empleadonan 
di ONU posiblemente tabata 
involucra den atakenan di 
Hamas na Israel. E investiga- 
cion tocante acusacionnan aki 
ta andando ainda, y e gobierno 
Hulandes ta wardando e resul- 


tadonan. Varios otro donador 
grandi cu a suspende nan sos- 
ten a bolbe cuminsa cu esaki, 
incluyendo e Union Europeo. 


Ex embahadornan y minis- 
ternna ta pensa cu e gobierno 
tin un responsabilidad pa res- 
taura e relacion cu 
UNRWA awo cu cuminda y 
medicamento ta drentando 
Gaza pa prome biaha den lu- 
nanan, sinembargo nan contri- 
bucion ta hayando problema. 
“UNRWA ta e unico organi- 
sacion cu tin e infrastructura 
pa permiti e distribucion rapi- 
damente y eficientemente. Pa 
por alivia e sufrimento di e po- 
blacion, manera hambruna, e 
organisacion no por ta victima 
di boycot mas,” el a skirbi. 


Hulanda lo bolbe habri consulado na Erbil diamars 


(Rudaw) - Hulanda riba 
diamars lo bolbe habri su 
consulado na Erbil y em- 
bahada na Tehran despues 
di a cera esaki pa dos dia a 
causa di preocupacion cu 
Iran lo ehecuta un atake 
contra Israel, cual a tuma 


luga oranan despues cu e 
gobierno Hulanes a tuma 
e decision. 


E gobierno di Hulanda riba 
diasabra a dicidi di cera su 
consulado na Erbil y emba- 
hada na Tehran e siguiente 


dia, extendiendo e clausura 
pa un dia mas. “E Ministe- 
rio di Asuntonan Exterior a 
tuma e decision aki den re- 
spuesta na e tensionnan cu 
ta aumentando entre Iran y 
Israel,” el a anuncia. 


Oranan despues, Iran a lansa 
centenares di drone y mi- 
sil contra Israel, dirigi na 


e basenan militar. Tel Aviv 
a bisa cu 99 porciento di e 
drone y misil a keda inter- 
cepta. 


“E embahada Hulandes na 
Tehran y e consulado-general 
na Erbil lo bolbe habri pa e 
publico riba diamars 16 di 
april,” e gobierno Hulandes 
a bisa den un declaracoin di- 


aluna. 


“Nos lo sigui monitor di cer- 
ca e situacion di seguridad na 
e misionnan y ta posibel cu 
nan lo cera atrobe den futuro. 


Pa motibonan obvio e minis- 
terio no por duna comentario 
tocante su medidanan di se- 
guridad,” el a agrega. 

Argentina: Milei a reuni su gabinete pa ratifica aliniacion cu Israel y 
analisa posibel menasa terorista 


(Infobae) – Despues cu a 
aterisa na aeropuerto in- 
ternacional Ezeiza, presi- 
dente Javier Milei a bay 
mesora na Cas Ros pa 
lidera un reunion di Gabi- 
nete di urgencia, unda a 
analisa seguridad nacio- 
nal despues di atakenan di 
Iran pa Israel, loke a gen- 
era un conflicto interna- 
cional. 


Acompaña pa su ruman y sec- 
retario general, Karina Milei, 
e hefe di estado despues di 
baha for di avion a asisti na e 
prome encuentro di comite di 
crisis, eynan tabata wardando 
e hefe di Gabinete, Nicolás 
Posse; asesor politico, San- 
tiago Caputo; vocero Manuel 
Adorni, y e ministernan di 
Economia, Luis Caputo; di 
Interior, Guillermo Francos; 
di Seguridad, Patricia Bull- 
rich, y di Salud, Mario Russo. 


Despues di scucha e pal- 
abranan di embahador di 
Israel na Argentina, Eyal 
Sela, ken a asisti na reunion 
personalmente pa duna mas 
precision di e atakenan Irani 


na su pais, e grupo a papia 
tocante implicacion cu e con- 
flicto aki por tin na Argentina 
y e accionnan cu cada area 
ta hibando dilanti pa loke ta 
trata e situacion. 
Funcionarionan nacional a 
analisa den profundidad rap- 
portnan di inteligencia, segu- 
ridad, defensa, canciyeria, in- 
terior y strategia di Gobierno, 
cu a alerta riba e debilidadnan 
cu ta existi na nivel local cu e 
grupo teroristanan aki. 


Ta trata di un documento 
elabora pa representantenan 
di cada un di e sector aki y 
Posse, ken solamente no ta- 
bata e persona encarga di 
coordina e trabou entre tur 
sino, cu tambe tin cu entrega 
e texto final na ministernan 
y presidente, cu ora a ricibi e 
informacion lo a mester bay 
back Argentina di manera an- 
ticipa. 


Tumando na cuenta e con- 


texto global y e anteceden- 
tenan di atentadonan cometi 
pa Iran, a traves di Hezbollah, 
contra embahada di Israel y 
AMIA, Milei a crea un com- 
ite di crisis vincula cu Forsa 
Arma y di Seguridad. 
Hefe di Gabinete a compro- 
mete su mes di actualisa e da- 
tonan, aunke e prome entre- 
ga ya caba a bati alarma den 
autoridadnan nacional: a haci 
enfasis riba e vulnerabilidad 
existente den e denomina 


Tripel Frontera, limite entre 
Argentina, Brazil y Paraguay. 


Presidente sa cu ta trata di un 
zona cu hopi transito, den 
cual miles di hende ta pasa pa 
dia y e controlnan no ta su- 
ficiente, den cualkier epoca 
di aña, cu despues di bom- 
bardeonan Irani, Gobierno 
ta considera fundamental re- 
forsa mecanismonan di pre- 
vencion. 


Dianan atras, Gobierno a 
dicidi reforsa seguridad den 
varios punto sensibel di e 
pais, manera aeropuertonan, 
institucionnan 
religioso y 
cultural vincula cu comu- 
nidad hudiu y sede di algun 
embahada. 


Di su parti, hefe di Gobierno 
Javier Macri, diasabra ultimo 
a ordena pone den funciona- 
mento un plan di contingen- 
cia di Division di Obhetivo 
Sensibel di terorismo na Ci- 
udad di Buenos Aires, “cu e 
fin di garantisa seguridad den 
obhetivonan considera como 
strategico.” 


Piscadonan a haya boto cu varios cadaver na Brazil 


(AP) – Diasabra ultimo 
piscadonan a haya un boto 
chikito di palo yen di ca- 
davernan den un estado 
di descomposicion avansa 
dilanti di e costa noreste 
di Brazil, segun medionan 
local a informa. 


Fiscalia di Brazil den un co- 
municado a indica cu a man- 
da un grupo forensico na e 
area pa determina di na unda 
e boto cu e cadavernan a bin. 
“Algun rapport ta señala cu 
por tin hasta 20 cadaver,” e 
comunicado di Fiscalia a de- 
taya y tambe a anuncia cu a 
habri un investigacion penal 
y civil pa e caso aki. 


No ta prome biaha cu pisca- 
donan ta descubri botonan 
cu cadaver na banda di ocean 
Atlantico. Na 2021, por lo 
menos 7 boto yen di cadaver 
a ser lastra pa lama na Brasil y 
pa e Caribe Oriental. 


Investigacionnan di auto- 
ridadnan local ta determina 
cu den algun caso e botonan 
aki ta transporta migrantenan 
Africano cu ta purba yega na 
islanan Canarias, segun den 
caso aki nan no a logra yega y 
nan a keda durante varios si- 
man na ocean Atlantico. 


Ademas, e corant O Liberal, a 
publica e conclusion prelimi- 
nar di un comisario di polis 
local, ken a bisa cu tabatin 
cerca di 20 curpa den estado 
di descomposicion avansa y 
nan ta sospecha cu por trata 
di “refugiadonan di Haiti,” 
un pais cu ta bibando un cri- 
sis politico, social y econom- 
ico severo. 
Sinembargo, un ekipo di Po- 
lis Federal cu ta inclui miem- 


bronan di Districto Federal di 
Brasilia, a yega te e luga “pa 
descubri ken ta e personanan 
cu tabata den e boto aki” me- 
diante protocolnan di iden- 
tificacion di victimanan di 
desaster, nan a amplia e radio 
di e posibel origen di e boto 
hasta continente Africano, na 
unda e conflictonan arma cu 
ta desaroya na varios pais a 
provoca un exodo migratorio 
pa Europa. 


“Te ainda nos no sa e canti- 
dad, nacionalidad, ni e causa 
di e morto di e victimanan,” 
e corporacion a señala den un 
comunicado. 


E boto a ser haya na un re- 
gion conoci como Salgado, 
na noreste di Para, na unda 
tin varios reserva protegi y 
principalmente tin comuni- 
dadnan tradicional cu ta biba 
di piscamento, actividadnan 


artesanal y captura di can- 
greu. 


Polis Federal Brasileño a 
manifesta cu nan ta investiga 
e caso “den colaboracion cu 
varios organismonan di se- 
guridad publico” di Para, cu 
tambe a respalda loke O Lib- 
eral a publica indicando cu e 
victimanan por a fayece como 
consecuencia di un naufra- 
gio. 

Conseho Presidencial di Transicion di Haiti ta denuncia “mala fe” di e 
gobierno di Ariel Henry 


(DiarioLibre) - E struc- 
tura-, partido- y aliansan- 
an politico cu ta conta cu 
representantenan den e 
Conseho Presidencial di 
Transicion di Haiti a de- 
nuncia e supuesto manio- 
branan di e gobierno di 
e prome minister Ariel 
Henry, cu ta pone obstac- 
ulonan na e Conseho pa 
keda mas tempo na poder. 


E organisacionnan aki a ex- 
presa, a traves di un comuni- 
cado cu a wordo publica dia- 
domingo, cu nan ta declara 
nan mes “profundamente 
conmociona ora cu nan a 
conoce e decreto publica” di- 
abierna ultimo pa e gobierno 
ainda lidera pa Henry. 


“E actornan cu a firma e pro- 
ceso di dialogo, cu tabatin 
como resultado e acuerdo di 
dia 11 di maart di 2024, ta 
rechasa e validez di e decreto 
di 12 di april di 2024,” miem- 
bronan di e Conseho Presi- 
dencial a indica. 


E structuranan aki ta denun- 
cia e introduccion di modifi- 
cacionnan importante cu ta 
bay deforma e proyecto acor- 
da den un ehecutivo di realisa 
pa e Conseho Presidencial di 
Transicion, un consenso con- 
strui entre e partinan interesa 
desde dia 11 di maart 2024. 


Nan ta denuncia e hecho cu 
e gobierno y Henry, ken ta na 


Merca ainda y cu a priminti 
su renuncia na momento cu 
e Conseho keda constitui, a 
opta pa no publica, ni sikiera 
menciona, e acuerdo politico 
di dia 3 di april den e decreto 
di diabierna ultimo, pa cual ta 
crea e Conseho Presidencial 
di Transicion, y pa no publica 
loke ta relaciona na e orden di 
nombramento di e miembro- 
nan di e Conseho Presiden- 
cial di Transicion. 


E institucionnan aki ta exigi 
e cumplimento estricto di e 
compromisonan adkiri pa e 
gobierno demisionario du- 
rante e proceso politico lidera 
pa e Comunidad di Caribe 
(Caricom), solicitando pa 
nan tuma medidanan pa pu- 
blica e acuerdo politico y e 
documento ariba e organisa- 
cion y e funcionamento di e 


Conseho Presidencial den e 
corant oficial Le Moniteur. 


Nan ta pidi tambe pa crea 
comisionnan bipartidista di 
traspaso di poder y pa instala 
mas pronto posible e Con- 
seho Presidencial di Transi- 
cion den e forma y contenido 
defini den e acuerdo politico 
pa un transicion pacifico y 


den orden. 


E Conseho Presidencial di 
Transicion di Haiti a keda 
constitui oficialmente despu- 
es di e publicacion di e decre- 
to corespondiente diabierna 
ultimo den e boletin oficial 
Le Moniteur, net un luna 
despues di e acuerdo di su 
creacion. 
Republica Dominicana: 
CEA ta finalisa censo ariba 
propiedadnan di Estado 


(DiarioLibre) - E presidente 
Luis Abinader ta bay informa 
e pais ariba e inventario di 
tur e propiedadnan y bienes 
inmobiliario di e Estado 
Dominicano y su cuantifi- 
cacion, e director ehecutivo 
di Bienes Nacional y hon- 
orifico di e Consejo Estatal 
del Azucar (CEA), Rafael 
Burgos Gomez, a anuncia 
dialuna. 


E funcionario a delanta cu ya 
caba e rapport final di e censo 
realisa pa determina e informa- 
cionnan aki a wordo entrega 
na e mandatario. 
El a destaca cu e inventario aki, 
e prome cu ta wordo realisa 
den e historia di e pais, ta cay 
den e marco di e obhetivo di 
e presidente di proporciona 
e Estado cu cada biaha mas 
transparencia pa beneficio di 
henter e pais. 


E resultado di e censo aki ta bay 
ofrece un imagen cla y completo 
di e activonan inmobiliario di 
e Estado, cualnan ta inclui: 
bienes y construccionnan di 
e gobierno: construccion di 
institucionnan descentralisa; 
infrastructura vital; institu- 
cionnan mescla cu e Estado; 
accionnan inmobiliario mescla 
cu e Estado; bienes minero cu 
ta propiedad di e Estado; ter- 
anan propiedad di e Estado, 
entre otro. 


El a indica cu pa e proyecto nan 
a diseña un plan di ehecucion 
cu ta inclui e implementacion 


di un tecnologia specialisa pa e 
almacenamento, siguimento y 
control di e informacion ob- 
teni. “E sistema aki di gestion 
di proyectonan ta bay permiti 
un maneho eficiente y continuo 
di e datosnan,” el a subraya. 


E funcionario tambe a informa 
cu den 18 luna cu e tin liderando 
e Direccion General de Bienes 
Nacionales y e Consejo Estatal 
del Azucar (CEA-Corde), nan 
no a permiti e benta di ni un 
meter di tera propiedad di e 
Estado, “contrario na loke a 
sucede den gestionnan ante- 
rior, cu incluso despues di e 
decreto 268-16, a realisa 1.200 
contractnan iregular.” 
Burgos Gomez a destaca cu 
ta trata di un labor pisa cu ta 
rekeri di tempo y ta bay wordo 
desaroya dia pa dia sin drenta 
den polemica ni viola ningun 
derecho. 


E funcionario a bisa cu trata di 
sectornan cu hopi poder po- 
litico y economico cu ta exhibi 
e propiedadnan aki, cu nan a 
concede nan violando e decreto 
268-16 y cu den e gobierno aki 
ta duna cumplimento. 
Burgos Gomez a duna como un 
hecho e fusion di CEA-Corde/ 
Bienes Nacionales, nan ta warda 
solamente e aprobacion di e ley 
nobo cu ta bay regul’e. 


Ademas, el a anuncia cu e desa- 
royo di implementacion di un 
serie di programanan destina na 
preserva e activonan di Estado 
Dominicano ta avansando. 

Supervisor di arma pa pelicula ‘Rust’ condena na 18 luna den prizon 


(AP) - Un supervisor di 
arma a ser condena na 18 
luna den prizon den e tiro 
fatal di e cinematografo 
di parti di Alec Baldwin 
durante grabacion di e 
pelicula Rust, durante un 
audiencia dialuna unda 
e familiarnan y amistad- 
nan a duna nan testimo- 
nio cu a inclui yamadonan 
pa husticia y castigo cu lo 
pone mas responsabilidad 
riba seguridad durante 
grabacion di peliculanan. 


Hannah Gutierrez-Reed a 


ser condena den maart pa 
un hurando di e acusacion di 
asesinato involuntario den e 
fayecimento di e cinemato- 
grafo Halyna Hutchins y a 
ser deteni pa mas di un luna 
na prizon di Santa Fe. 


Fiscalnan a culpa Gutierrez- 
Reed di a hiba municion real 
na e sitio di grabacion, unda e 
tabata sumamente prohibi, y 
pa su fayo den no cumpli cu 
e protocolnan di siguridad di 
arma basico. 


Gutierrez-Reed no a mira 


exito den su peticion pa un 
sentencia mas leve, bisando 
e hues cu e no ta e monster 
cu hendenan kier pa e ta y 
cu el a purba haci su miho 
trabao apesar di no tin sufi- 
ciente “tempo, empleado y 
recurso.” 
Baldwin, e actor principal 
y co-productor di Rust ta- 
bata senalando e arma na 
Hutchins durante training 
na e sitio di grabacion pafo 
di Santa Fe den october ora 
cu e arma a dispara, asesin- 
ando Hutchins y heridando 
director Joel Souza. Baldwin 


a declara su mes inocente di 
asesinato involuntario y lo 
cuminsa huicio den juli na 
corte di Santa Fe. 


E sentencia conta Gutierrez- 
Reed a ser duna pa hues di 
New Mexico Mary Marlowe 
Sommer, ken ta encarga cu e 
procesonan contra Baldwin. 
E hues a bisa cu cualkier can- 
tidad menos cu e sentencia 
maximo no ta apropia mi- 
rando cu Gutierrez-Reed su 
descuido ta di mesun peso cu 
un ofensa violento serio. 


“Bo tabata e persona encarga, 
e persona cu ta para entre un 
arma safe y un arma cu por 
mata,” e hues a bisa Gutier- 
rez-Reed. “Abo so a converti 
e arma den un arma letal. Si 
no ta pabo, Sra. Hutchins 
lo ta bibo, su casa lo tin su 
pareha y un mucha chikito lo 
tin su mama.” 


Gutierrez-Reed tabatin la- 
grima den su wowo, ora cu 
Hutchins sui agente a papia 
tocante e cinematografo su 
creatividad y a describi su 
persona como un cinemato- 
grafo cu tabata yegando 
nivelnan halto den su carera. 


El a bisa cu e ta un cadena di 
evento cu a causa Hutchins 
su fayecimento y cu si Han- 
nah lo a haci su trabao, e ca- 
dena lo a keda kibra. 


“Realmente mi ta sinti cu 
esaki a pasa a causa di negli- 
gencia,” Steven Metz, amigo 
cercano a testigua. “E caso aki 
mester crea e standard pa otro 
actor,a, y cinematografonan y 
tur otro persona kendenan su 
bida ta den riesgo ora cu bo 
tin negligencia di e persona 
encarga cu arma, un supuesto 
profesional.” 


Abogado basa na Los Angeles 
Gloria Allred a lesa e declara- 
cion di Hutchins su mama, 
Olga Solovey, ken a bisa cu 
su bida a parti den dos y cu 
tempo no a cura, sino alarga 
su sufrimento y dolor. Un 
video, di un Solovey cu lag- 
rima den su wowo y ta biba 
na Ucrania, tambe a ser pasa 
den corte. 


“Lo mas duro den bida ta 
perde un yiu. No tin pal- 
abranan pa describi e dolor,” 
Solovey a comenta den su 
idioma natal. 


HENDE A13 


Diamars 16 aPriL 2024 
Acto oficial di traspaso di cas veneranda 


Recientemente 
a 
tuma 
luga e ceremonia di a 
traspaso oficial di Cas 
Veneranda. 
Minister 
Maduro tabata presente 
y a hiba un discurso na 
unda el a trece dilanti 
entre otro, e esfuersonan 
di 
Monumentenfonds 
y 
Monumentenbureau 
como tambe e importan- 
cia di e monumento aki. 


“Nos a bini hunto pa for- 
malisa e acto oficial di tras- 
paso di Cas Veneranda y asina 
duna inicio na e restauracion 
di e edificio historico aki. Un 
proyecto cu Monumenten- 
fonds a traha hopi duro riba 
dje pa asina por restaura e ed- 
ificio aki den su estado origi- 
nal y duna un bida den centro 
di nos cuidad como oficina y 
tambe horeca.” 
E mandatario a splica cu 
despues di e formalisacion 
di e acto di traspaso, Sticht- 
ing Monumentenfonds lo 
cana e caminda oficial di 
Monumentenbureau pa Cas 
Veneranda por bira un mon- 
umento proteha. E proceso di 
proteccion di monumento tin 
su procedura cu ta bay cune y 
si tur cos bay manera planea 
y no presenta ningun obhe- 
cion, pronto Cas Veneranda 
ta wordo oficialmente pro- 
teha pa ley y lo por ricibi su 
seyo di monumento proteha. 


Ta importante pa nos monu- 
mentonan wordo conserva 
ya cu monumentonan tin un 
balor importante como her- 
encia di un pais, pero tambe e 
ta conta storianan di nos pais 
Aruba. Stichting Monumen- 
tenfonds ta stimula preser- 
vacion di monumentonan di 
nos pais y tambe ta stimula 
educacion y conscientisacion 
tocante e importancia di nos 
monumentonan y architec- 
tura como parti esencial di 
herencia cultural di pais Aru- 
ba. 


Cas Veneranda ta rico na his- 
toria y nos sa cu varios di e 
personanan cu ta forma parti 
di e historia di Cas Veneranda 
no tey awe mas. Pesey sigur 
e ta un honor cu awe mi por 
conta un tiki di nan storia y 
nan rol den haci e historia di 
Cas Veneranda uno special, 
cu asina Cas Veneranda por a 
sigui biba hopi tempo despu- 
es cu nan mes ya no tey mas 
cu nos. 


Cas Veneranda cu a ser con- 
strui na aña 1936 pa sr. Mer- 
dado ‘Dada’ Picus riba in- 
struccion di sr. Federico Max- 
imiliano ‘Machi’ Arends pa 


su casa sra. Maria Veneranda. 
E arkitecto Dada a bay Carta- 
gena, Colombia pa wak un 
cas estilo neobaroco di lati- 
noamericano cu e casa di sr. 
Machi Arends tabata gusta pa 
construi Cas Veneranda den 
mesun estilo. Den e tempo 
ey Cas Veneranda tabata un 
di e casnan mas grandi y cu 
un arkitectura unico na Aru- 
ba. 


Cas Veneranda a conoce hopi 
funcion, e tabata cas di famia 


Arends, despues e tabata tam- 
be un luga cu tabata bende 
ijscream, di Mama Ocha, yiu 
di Sr. Machi y Sra. Maria. 
Machi tabata comerciante y 
consul di Spaña y asina e cas 
aki tambe a fungi como ofi- 
cina di consulado di Spaña. 
Despues di algun tempo Cas 
Veneranda a bira un discote- 
que “Club Noveau” y na aña 
1978 sr. Irwin y sr. Martin 
Tauber a habri Papiamen- 
to Restaurant akinan. Den 
añanan 80 e restaurant a cam- 


bia di maneho y famia Ellis 
a bira doño di e restaurant y 
e retaurant a muda pa otro 
luga. 


Despues cu restaurant Papia- 
mento a muda, e edificio a 
keda bashi y na aña 2014 un 
candela grandi a destrui e pla- 
fond y dak y tambe acabada di 
algun muraya. 


Cas Veneranda tin un balor 
historico grandi y tin hopi 
storia pa conta y ta masha im- 
portante pa nos por conserva 
su recuerdonan. 


Actualmente Stichting Mon- 
umentenfonds 
hunto 
cu 
‘Mobile Interaction Compa- 
ny’ di Hulanda tin un proyec- 
to ‘Tales of Cas Veneranda’. 
Esaki ta un proyecto den cual 


ta pidi pa tur hende cu tin 
storia, anecdota, potret of cu- 
alkier recuerdo di e edificio 
di Cas Veneranda den tur su 
facetanan, di cas di famia, ice 
cream shop, floristeria, con- 
sulado, discoteque y restau- 
rant pa por comparti esaki. 
Dilanti di Cas Veneranda lo 
tin un borchi cu e QR code 
y mi ta haci un invitacion 
na un y tur cu por tin algun 
recuerdo di Cas Veneranda 
pa scan esaki. E Q/R code ta 
hiba bo na un website y asina 
bo por conta storia of upload 
e recuerdo cu bo tin. Ta im- 
portante pa por preserva e re- 
cuerdonan aki cu ta enrikese 
nos historia y herencia y ta 
haci esaki biba den presente y 
pa futuro generacionnan por 
conoce. 


riba caya 

3 Ambulance mester a bay pa un accidente pariba di airport durante e 
Ronde van Aruba 


Diasabra 
madruga 
du- 
rante e Ronde van Aruba 
a drenta informe di un ac- 
cidente cu hende herida 
pariba di airport, mesora 
a dirigi tanto polis como 
ambulance na e sitio. 


Na yegada di e patruya a bin 
compronde cu aki ta trata di 
un accidente unda un chauf- 
feur burachi a bay dal fuerte- 
mente tras di 2 ciclista cu 
tabata compañando un di e 
participantenan den e Ronde 
van Aruba. Polis a nota cu e 
chauffeur ta burachi y a de- 
tene. E ciclistanan a cay y a 
haya basta sla. Na yegada di 
e ambulance nan a atende 
e prome victima mas seria- 
mente herida y a pidi un otro 
ambulance pa e otro. 


Un rato despues e otro am- 
bulance a yega. Ora nan a bay 
transporte pa hospital un di 
esnan cu a mira e accidente a 
bira basta malo y a pidi pa un 
otro ambulance p’e. Despues 
di un rato un di tercer ambu- 
lance a presenta. 


Mirando e gravedad di e ac- 
cidente polis a pidi presencia 
di e investigadonan technico 
y forensico pa bini na e sitio 
y documenta e accidente aki. 


Accidente hit & run na Palm Beach, un 
v-wagen a bandona e sitio pero testigo a 
wak e y a coy e number 


Diabierna anochi a drenta 
informe di un accidente 
hit & run na Palm Beach 
banda di Extassy, mesora 
a dirigi un patruya na e 
sitio. 


Na yegada di e patruya a bin 
compronde cu aki ta trata di 
un accidente hit & run unda e 
otro auto un v-wagen a sigui 
core bay. Tanto testigo como 
e camaranan di seguridad den 
cercania a capta e auto y e 
number y a pasa esaki pa polis 
y polis di trafico lo sigui cu e 


investigacion y lo bay atende 
cu e chauffeur cu a core bay y 
posiblemente detene si e no 


pasa meld su mes prome na 
un di e wardanan di polis. 


Dama chauffeur a dal steunpaal kibra na 
Sabana Liber 


Diasabra madruga a dren- 
ta informe di un accidente 
na Sabana Liber, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata di 
un auto a baha caminda bay 
dal e steunpaal kibra. Afor- 
tunadamente ningun hende 
a resulta herida. Elmar a ser 
avisa pa bin revisa e situacion 
y wak kiko mester haci pa re- 
inforsa e palo di luz cu e per- 
dida di e steunpaal aki. 


Ladronnan a manda bloki pa destrui e 
porta di glas di Total Store pero no a logra 
bay cu nada 
Diasabra madruga a dren- 
ta informe di cu antiso- 
cialnan a destrui e porta 
di glas di Total Store na 
Sero Blanco, mesora a di- 
rigi un patruya na e sitio. 


Na yegada di e patruya a bin 
compronde cu antisocialnan 
a manda un bloki pa destrui 
e porta pero algo lo a stroba 
nan cu nan no a drenta bay cu 
nada. Polis a tuma keho di e 
destruccion aki. 

2 individuo bisti na preto cu cara tapa a pega 2 auto na candela y a hera 
kima e cas 


Diasabra madruga a dren- 
ta informe cu un auto pas- 
ando den Maria Christi- 
nastraat a nota 2 persona 
full na preto cu cara tapa 
a bay direccion di un pick- 
up den e caya menciona y 
pensando cu talbes nan lo 
a bay pa sea horta e pick- 
up of horta den dje a dirigi 
patruya na e sitio. 


Na yegada di e patruya a nota 
cu tin 2 auto na candela y a 
pidi presencia di bombero. 
Un rato despues e candela 
a expande y a cuminsa afec- 
ta un cas cerca. Polis a pidi 
e bomberonan pa bini cu 


mas urgencia mientras nan 
a cuminsa evacua e habitan- 
tenan for di nan cas. Na yega- 
da di bombero a nota un bot- 
ter di gas chikito den cercania 
bomberonan a hala esaki na 
un distancia unda e no por 


forma peliger. Polis a solicita 
presencia di e investigador- 
nan technico y forensyco pa 
bin haci nan investigacion. 


E camara di seguridad a capta 
momento cu e antisocialnan 


aki intencionalmente a pega 
ambos auto na candela. 


E doño a conta polis cu al- 
gun ora prome el a hay’e 
den problema cu un per- 
sona conosi p’e unda e per- 


sona a saca arma di candela y 
menas’e pero e no a entrega 
keho ni pone polis na altura 
di esaki y probablemente e 
acto di vengansa aki lo por tin 
di haber cu esey. 


Accidente pisa na e crusada di Sero Pita unda mucha di 3 aña a resulta 
herida 


Diasabra merdia a drenta 
informe di un accidente 
pisa cu hende herida na e 
crusada di Sero Pita, me- 
sora a dirigi tanto polis 
como ambulance na e si- 
tio. Na yegada di e patruya 


a bin compronde cu aki ta 
trata di un accidente pa 
falta di preferencia unda 
un Toyota Land Cruiser 
Prado biniendo for di Ayo 
a subi e crusada sin a duna 
preferencia na e Hyundai 


Elantra biniendo for di di- 
reccion di Weng Kee. 


E impacto tabata asina fuerte 
cu a kita e wiel completo for 
di Landcruiser y e impacto 
tabata net banda patras unda 


un mucha di 3 aña tabata sin- 
ta y tambe e dama cu tambe 
a resulta herida. Na yegada 
di e ambulance ora di a bay 
tuma e mucha over el a stop 
di reacciona. Nan a core hib’e 
den ambulance unda nan a 


cuminsa traha cun’e despues 
un otro ambulance a yega y 
a pasa e mucha eyden unda 
eynan a logra haya reaccion y 
e dama a bay den e otro am- 
bulance y a hiba ambos pa 
hospital. 


Chauffeur a perde control y a bay dal riba un baki beton banda di 
caminda na Koeriboeri y cana bay 


Diasabra atardi a drenta informe di un accidente na Koeriboeri, 
mesora a dirigi un patruya na e sitio. 


Na yegada di e patruya a bin compronde for di bisiñanan cu 
e chauffeur lo a perde control baha caminda bay dal riba un 
baki beton banda di caminda y despues baha cana bay na pia 
lagando e auto atras. 


Mientras polis tabata tumando nota a presenta un dama 
bisando cu e ta e mama di e chauffeur y a avisa polis cu e 
chauffeur ta na caminda. 


Chauffeur burachi a baha caminda y causa varios daño 


Diasabra atardi a drenta 
informe di un accidente 
dilanti Flamingo Apart- 
ments, mesora a drigi pa- 
truya na e sitio. 


Na yegada di e patruya a bin 
compronde cu aki ta trata 
di un accidente unda cu e 
chauffeur di un B.M.W. a 
subi acera, dal palo di lus 
kibra den 2, e parti ariba a 


keda colga, sigi bay riba acera 
dal meter di awa kibra, kibra 
pilar di cas dal riba otro palo 
di lus, dal cura di cas kibra 
bons bek. 


Afortunadamente e chauf- 
feur a sali ileso pero a ser 
deteni pa polis debi na cu ela 
surpasa e limite di alcohol 
permiti tras di stuur. 

Cu ‘bebidanan funcional’ marcanan ta creando bebidanan cu ta haci 
mas cu smaak dushi 


(AP) - E area di bebida 
den supermarketnan ta 
birando cada biaha mas 
similar na un botica. 


Tin refresconan crea cu 
MUSHROOM cu aparente- 
mente ta mehora e claridad 
mental y juicenan ta yen di 
bacteria cu ta bisa di mehora 
e salud digestivo. Awa cu co- 
lageno ta carga e promesa di 
un miho cuero, y bebidanan 
di energia ta ofrece kima vet 
den e curpa. 


Bon bini na e mundo di be- 
bidanan funcional, bebidan- 
an cu ta disena haci mas cu 
smaak dushi of hidrata. Loke 
a cuminsa den fin di aña 1980 
cu bebidanan di energia yen 
di cafeina of vitamina manera 
Red Bull awo a bira un indu- 
stria di biyones. Centenares 
di marca ta halando atencion 
di consumidornan cu cada 
biaha ingredientenan mas ex- 
otico y marketing enfoca riba 
bienestar. 


Si bo ta sinti stress, purba un 
bebida cu ashwagandha, cual 
tin tempo caba usa den me- 
dicina herbal. Bo kier mehora 
bo ehercicio? Tin bebida cu ta 
contene chromium, un min- 
eral cu ta mehora bo metabo- 
lismo. Bo kier un sentido di 
animo mas leuk sin alcohol? 
Varios compania ta creando 
bebidanan y cerbes cu no ta 
alcoholico cu ingredientenan 
manera guayusa, un blachi di 
mata cu ta contene cafeina y 
antioxidantenan. 


Compania 
di 
inteligencia 
di consumidor NielsenIQ 
a conta 53,000 simbolo di 
UPC na Merca su categoria 
di ‘functional beverage’ aña 
pasa, incluyendo tur e dife- 
rente sabor di bebidanan pa 
energia, soda, awa, y te, entre 
otro, cu ta bendi cu e meta 


di mehora e salud fisico of 
mental. 


Nutricionistanan ta bisa cu e 
moda general di consumidor 
di busca bebida mas saluda- 
bel ta uno bon, sinembargo 
expertonan ta bisa cu hende 
mester tin cautela y lesa bon e 
ingredientenan, specialmente 
si bo ta na estado, bebiendo 
remedi of tin otro problem- 
anan di salud. Tambe mester 
evita calorianan bashi y sucu 
cu nan no ta bay kima. Un 
bebida di Monster di 16oz tin 
casi mesun hopi cantidad cu 
un Coke regular, por ehem- 
pel. 


“Un hende cu ta core un 
marathon tin necesidadnan 
diferente na un persona cu 
ta bayendo trabao,” Martha 
Field, un profesor assistent 
den e division di ciencia di 
nutricion na Cornell Univer- 
sity a comenta. 


U.S Food and Drug Admin- 
istration ta regula ingredien- 
tenan y ta rekeri e label di e 
bebida ta honesto, y Federal 
Trade Commission por tuma 
accion si un compania gana 
riba e label. Den ana 2013, 
FTC a determina cu Pom 
Wonderful tabata falsamente 
promovi como clinicamente 
comproba di trata, preveni of 


reduci e riesgo di malesa di 
curason of cancer di prostaat. 


Creadornan di bebidanan 
funcional generalmente ta 
haci declaracionnan menos 
specifico y e ciencia tras di 
nan hopi biaha no ta con- 
cluso. SkinTe ta bisa cu e ta 
“sostene hidratacion di e cu- 
ero y elasticidad” cu 3,000 
miligram di colageno den un 
bleki di 12oz. Sinembargo 
aña pasa, investigadonan di 
Harvard Medical School a 
bisa cu te ainda no tin evi- 
dencia solido pa sostene cu 
e bebidanan cu colageno ta 
mehora e cuero of e crece- 
mento y huña y cabey. 


Reaccionnan negativo tambe 
por tuma luga. Panera Bread 
ta enfrentando por lo menos 
dos demanda cu ta bisa cu su 
Charged Lemonade, cual ta 
yen di cafeina, a causa e morto 
di 2 persona cu problema di 
curason. “E ta importante pa 
corda cu tur cos tin e poten- 
cial di ta ambos toxico y safe, 
dependiendo riba e cantidad. 
E dosis ta crea e veneno,” Joe 
Zagorski, un toxicologo pa 
Center of Research on Ingre- 
dient and Safety na Michigan 
State University a splica. “Pa 
motibo cu ta dificil determi- 
na e cantidad exacto di cierto 


ingrediente den e bebidanan 
aki, ta miho pa tin cautela na 
luga di sobre consumi.” 


Den algun manera, no tin 
nada nobo tocante ser hu- 
mano buscando beneficio- 
nan agrega na nan bebidanan. 
Egipcionan y Romanonan 
tabata bebe te di manzanilla 
pa su efectonan percibi. Den 
ana 1935, un microbiologo 
Hapones a introduci Yakult, 
un bebida di lechi fermenta 
cu awo ta bendi rond di mun- 
do como un manera di me- 


hora e salud di bo digestion. 


Den e mita id e ultimo siglo, 
bebidanan for di Ovaltine te 
juice di wheatgrass tabatin su 
momentonan elogia como 
suplemento nutricional. Loke 
ta diferente awo ta rednan so- 
cial, cual ta permiti e plama- 
mento rapido di informacion 
tocante ingredientenan me- 
nos familiar, Cornell’s Field 
a conta. 


2 di e mas recien ta adapto- 
gen, cual ta matanan cu a ser 
demostra di yuda e curpa re- 
sponde na faitga y stress, y 
nootropics, cual ta mehora- 
dornan sintetico of natural di 
funcionnan cognitivo manera 
cafeina, gingko of aminoaci- 
do. 


Modanan ta subi y baha den 
e categoria. Merca su benta di 
bebidanan probiotico y pre- 
biotico a bira mas cu tripel 
ana pasa, mientras bentanan 
den e categoria mas madura 
di kombucha a aumenta cu 8 
porciento, segun data di Alix- 
partners. 


“E conocemento di consumi- 
dornan pa loke ta trata e fun- 
cion di e ingredientenan a 
aumenta,” Sherry Frey, vice 
presidente di bienestar na 


NielsenIQ a comenta. 


Pa algun, e declaracionnan 
di salud den e bebidanan aki 
ta secundario. Amy Cassels, 
un coach di fitness y salud 
di Magnolia, Texas, a bisa 
cu tipicamente nan ta con- 
tene ingredientenan natural, 
manera juice di fruta como e 
fuente di sucu of endulsante. 
E ta disfruta di Poppi, un re- 
fresco prebiotico, como un 
treat di un biaha pa dia. 


“Ora mi bebe algo asina, mi 
no ta kere cu mi ta nutriendo 
mi salud. Pero tampoco mi ta 
causando daño na dje,” Cas- 
sels a splica. “E ta un treat cu 
no ta carga culpa den dje.” 

Club di dam Arowak ta organisa torneo di dam “Dia di Rey 2024” 


E aña aki, Club di dam 
Arowak ta organisa su 
torneo di dia di rey riba e 
siguiente fechanan. 


Diaranson awor (17 April) e 
promer rond lo wordo hunga 
pa 7:00 di anochi; 
Diaranson (24 April), e se- 
gundo rond lo wordo hunga 
(7:00pm); 
Diabierna 
26 
April 
pa 
7:00pm, e tercer rond lo wor- 
do hunga; 
Y diadomingo 28 April e ul- 
timo 2 rondnan lo wordo 
hunga pa 10:00 di mainta y 
2:00 di atardi. 


Tur e weganan lo wordo 
hunga den nos club na Sun 
Plaza 401-L (di 4 piso). 
Duracion di un partido lo ta 


60 minuut pa banda cu un 
incremento di 30 seconde 
despues di cada zet (desde di 
e promer hugada). 
Anotacion di e weganan ta 


obligatorio. Pa hungadornan 
nobo sin experiencia pa anota 
wega, esaki ta opcional. 


Inscripcion ta gratis pa miem- 


bronan di club. 
Pa hungadornan nobo cu kier 
hunga solamente e torneo 
aki, inscripcion ta posible pa 
un prijs. Tambe ta posible pa 
bira miembro. 


Nos lo hunga un total di 5 
rond riba e 2 diaranson, 1 di- 
abierna y 1 diadomingo men- 
ciona aki riba. 
Sistema di wega lo ta sistema 
Suisa, unda ganadornan ta 
topa otro. 
Den caso di empate na final, 
punto di resistencia (weer- 
standspunten) 
y 
despues 
punto di SB, lo determina e 
ranking final di e hungador- 
nan. 
E promer 3 lugarnan ta haya 
un trofeo. 
Entregamento di premio lo ta 


despues di e ultimo wega dia- 
domingo (28 April). Esaki lo 
ta rond di 5:00 di atardi. 


Pa registra pa e torneo aki, 
por contact Mario Jansen na 
cel (whatsapp) 699-8245, of 
Octavio 
Croes 
(cel/what- 
sapp) 594-5590 of Ricardo 
Wever 592-6391. 
Esaki por wordo haci te cu 
diaranson (17 April) pa 6:00 
di atardi. 


Tur hungador di dam ta bon 
bini. 
Si bo no por anota wega, 
tambe bo ta bon bini. Hunga- 
dornan cu pa promer biaha ta 
participa na nos torneo y no 
por anota, ta liber pa anota. 


Cu alrededor di 700 participante, Ronde van Aruba tabata un exito 


Diabierna anochi a tuma 
luga e magno evento de- 
portivo Ronde van Aru- 
ba 2024. Prome Minister 
Evelyn Wever-Croes ta- 
bata presente na Marin- 
ierskazerne na unda el a 
duna un discurso cortico 
prome cu e evento a cum- 
insa. Ronde van Aruba ta 
un evento deportivo hopi 
conoci y gusta pa esnan 
cu ta den e mundo di co- 
remento, mirando cu e 
ta un reto hopi grandi pa 
cada un di nan como de- 
portista. 


Evento a cuminsa pa 8or di 
anochi na Marinierskazerne, 
y a conta cu alrededor di 700 
participante cu a core rond 
di Aruba, pa termina den or- 
anan di mainta bek na Mari- 
nierskazerne. Pa e competen- 
cia aki, tabatin atletanan den 
grupo y individual. 


Prome Minister a expresa, cu 
pa presencia e comienso di 
Ronde van Aruba, na unda 
tur e atletanan a prepara pa 
cuminsa, tabata un sentimen- 
to particular, na unda por sin- 
ti e vibracion di positivismo, 
y e amor cu cada atleta tin pa 
e deporte di coremento. Pa- 
sobra, pa por logra competi 
den un evento di e magnitud 
aki, ta tuma hopi dedicacion, 
disciplina, determinacion, y e 
deseo pa por yega te na final 
exitosamente. 


“Como Prome Minister di 
pais Aruba, mi ta hopi orguy- 
oso di cada un di e atletanan 
cu a tuma e reto aki di partic- 
ipa na Ronde van Aruba. Un 
danki na Marinierskazerne pa 
organisa e evento aki, y na tur 


e sponsornan cu a haci esaki 
posibel. Por ultimo, mi kier a 
gradici tur e participantenan 
pa ta un inspiracion pa cada 
un di nos, y pa nan contribu- 
cion na engrandece deporte 
na Aruba”, Prome Minister a 
epxresa. 


Pabien na tur participante y 
na e ganadonan di Ronde van 
Aruba 


A18 deporte 

Entrenador Olimpico di Gimnasia na Aruba pa un training camp cu 
Federacion Gimnastico Arubano 
Miembronan di Comite 
Olimpico 
Arubano 
su 
Direccion di Deporte y 
Secretaria General Ni- 
cole Hoevertsz a atende e 
training camp di Federa- 
cion Gimnastico Arubano 
(FGA) cu tin un entrena- 
dor internacional bishita 
for di USA, Yin Alvarez. 


E entrenador di descenden- 
cia Cubano cu su mes como 
atleta a mira hopi resultado 
internacional, ta forma parti 
di e team di Estados Uni- 
dos como entenador, cu tin 
riba su resumen tremendo 
resultado manera medaya di 
bronze na London 2012 di su 
atleta y yiu Danell Leyva. 


Entrenador Alvarez lo traha 
cu atleta di tur diferente club 
y seleccion di Aruba durante 
4 dia, unda cu hunto cu e en- 
trenadornan di seleccion di 
FGA, lo pasa door di tur as- 
pecto di gimnasia cu e atleta- 
nan. Awe a logra haci conoci 
cu e entrenador, compronde 
su obhetivo pa e training 
camp y asina observa su en- 
trenamento cu nos atletanan 
local. 


Ta desea exito na entrenador 
Alvarez y alabes ta duna pa- 
labra di pabien na FGA pa a 
logra un training camp di e 
nivel aki, asina desaroyando 
y elevando e nivel local di 
gimnasia. 


Oferta di Francia pa organisa Olimpiada di Winter 2030 
den combersacion cu Italia y Hulanda 
(AP) — E candidatura 
Frances faborito pa or- 
ganisa Olimpiada di Win- 
ter 2030 ta den combersa- 
cion cu Hulanda y Italia 
pa e caredanan di schaats 
di velocidad. 


E opcion transfronteriso a 
keda detaya ayera pa oficial- 
nan di Comite Olimpico 
Internacional prome cu un 
bishita proximo siman na e 
sitionan proponi na resor- 
nan di ski den Alpes Fran- 


ces y Nice, e ciudad costeño 
afluente den Riviera Frances. 
Nice no tin suficiente sitio pa 
tur evento Olimpico riba ijs, 
y Comite Olimpico Interna- 
cional (IOC na Ingles) awo ta 
curasha anfitrionnan pa evita 
costo di construccion door di 
haya opcionnan mas barata 
den exterior. 


Director ehecutivo di IOC pa 
Weganan Olimpico, Chris- 
tophe Dubi, a sugeri bisi- 
ñanan di Francia, Italia – cu 


ta bay ta anfitrion di Olim- 
piada di Winter 2026 na Mi- 
lan y Cortina d’Ampezzo – y 
Hulanda, dominante pa largo 
den schaats di velocidad. E 
team Hulandes a gana seis 
medaya di oro den schaats 
di velocidad na Olimpiada di 
Beijing 2022, incluyendo tres 
pa Irene Schouten. 


E oferta di Alpes Frances ta 
spera di keda confirma como 
e anfitrion di 2030 na un re- 
union dia 23 y 24 di juli di 


IOC na Paris den bispo di 
Olimpiada di Berano. An- 
fitrion di Olimpiada di Win- 
ter 2034 tambe lo mester 
keda dicidi na Paris, cu Salt 
Lake City, Utah, como e can- 
didato preferi. 


IOC ta duna su miembronan 
un solo candidato pa aproba 
na lugar di pidi ofertanan ri- 
val pa campaña prome cu e 
voto. E proceso nobo ta baha 
gasto y ta evita e riesgo di mas 
scandal di compra di voto. 


servicio/sorteo A19 

Resultado Sorteo 
April 15 


Cadena Alexander Lottery ta presenta resultado di weganan di suerte 


merdia 




4867 


X2 


8380 


Sorteo # 4239 


Sorteo # 1113 


Piscis 


X3 


195 


Sorteo # 4239 


Sorteo # 2295 


8507 


0528 


Sorteo # 4239 


X2 


3004 
2973 


Letter 


0 
0 
0 


0 


0 
4 


113 


0 
0 
0 
0 
0 



8 



01-03-18-22-25 


2897 


Joker 


0737 
210.000,- 


x Jackpot 
x match 4+ 


Proximo Jackpot 


X2 


152 


x Jackpot 


Sorteo # 8219 
Sorteo # 


Sorteo # 1968 


4765 


0114 


Sorteo # 7263 


x Jackpot 


x match 4 
x afl. 12,00 


FP 


8324 


Sorteo # 6022 


Sorteo # 952 


x afl. 500,00 


x afl.15,00 
x afl 50.00 


Capricornio 


Mega Ball 


Proximo Jackpot 


360.000,- 


x match 4 


Sorteo # 


Sorteo # 


x afl 8,00 


x match 4 
8755 


X3 


Proximo Jackpot 


60.000,- 


Sorteo # 6445 


Afl. 460.000,- 


anochi 


diario 
Korsou 
super4 
flamingo 


2994 
3633 
4131 
3537 
1510 
8655 
super5 
0549 
1407 
7585 
- 
5147 


Diamars 8:30 PM - FORUM na Telearuba: 
Importancia di Child Car Seat den Trafico 


Comision Trafico Sigur 
ta contento di anuncia e 
lansamento di su prome 
programa di Television 
hunto cu Telearuba esta 
Forum, cu e meta pa edu- 
ca comunidad ariba dife- 
rente aspecto di seguridad 
den trafico. E programa lo 
wordo transmiti Diamars 
16 di April 2024, di 8:30 
p.m. pa 9:30 p.m., via Te- 
leAruba y tambe Live riba 
Facebook. 


E prome programa lo en- 
foca riba e topico critico di 
uso di e asiento pa mucha 
(CHILD CAR SEAT) y su 
importancia primordial den 
proteccion di muchanan den 
trafico. Hopi mayornan no 
ta tuma esaki mucho na se- 
rio, pero durante un accident 


of incidente, sin importa e 
gravedad, e muchanan ta su- 
fri e mayor consecuencianan. 
Den e prome programa lo 
tin panelistanan experto den 
diferente ramo y televiden- 
tenan por spera informacion 


amplio di: 


Impacto di negligencia di 
Child Car Seat: E expertonan 
lo duna un bista riba e conse- 
cuencia nan pa un baby of e 
curpa di un mucha den caso 


cu e wordo envolvi den un 
accidente mientras cu e no 
ta firmemente sinta den un 
Child Car Seat. 


Ley di trafico: Lo duna un bi- 
sta di e leynan existente cu ta 
diseña pa proteha mucha den 
auto y e consecuencianan di 
viola e reglanan aki. 


Guia di Uso Corecto: Pa 
brinda e mayor, familiar di e 
mucha conocemento practi- 
co, e programa lo ofrece con- 
sehonan valioso con pa usa 
un Child Car Seat den un ve- 
hiculo na un manera corecto 
y efectivo. 


Comision Trafico Sigur ta 
dedica na promove seguridad 
ariba caminda y proteha nos 
comunidad, 
especialmente 
nos muchanan di acciden- 
tenan cu por a wordo evita. 


Pa medio di e programa di 
TV aki, ta trata di empodera 
e televidentenan cu e her- 
mentnan necesario pa nan 
seguridad. 


Si bo tin preguntanan of pre- 
ocupacionnan tocante segu- 
ridad di mucha den trafico, 
nos ta curasha bo pa manda 
bo preguntanan durante e 
programa via whatsapp na 
5972323. E panelista nan lo 
trata di contesta tur pregun- 
tanan cu wordo manda du- 
rante di e programa. 


Sintonisa TeleAruba diamars 
16 di April pa 8:30PM pa 
mira e prome programa di 
television Trafico Sigur via 
TeleAruba Forum. Hunto, 
ban haci nos camindanan 
mas sigur pa un y tur. 
Salba Bida, Scoge pa Seguri- 
dad! 


Recordatorio pa cu 
proceso pa saca of renoba 
certificado di salud 


Dienst Warenkeuring en 
Hygiene (DWH) di De- 
partamento di Salud Pu- 
blico cu ta encarga cu 
otorgamento di e carchi 
di salud of tambe yama 
“carchi berde” ta informa 
lo siguiente. 


Segun ley di Personeels- 
besluit warenverordening AB 
1995 no. GT 2 tur persona cu 
ta traha cu alimento y/of be- 
bida designa pa consumidor 
mester tin un Certificado di 
Salud na ordo. E Certificado 
di Salud mester ta vigente y 
visibel pa e inspectornan di 
seccion di Dienst Waren- 
keuring en Hygiëne di Di- 
rectie Volksgezondheid na 
tur momento. 
Pa por haya un Certificado 
di Salud e persona mester 
cumpli cu lo siguiente: 
Pa prome peticion: 


•	 
Acudi	 
na	 
seccion	 
di Dienst Warenkeuring en 
Hygiëne di Directie Volks- 
gezondheid na Dr. Oduber- 
straat 1; 
•	 
E	 
persona	 
mester	 
acudi cu un identificacion: 
•	 
Un	 cedula	 di	 Aruba	 
valido; 
•	 
Of	 un	 paspoort	 of	 
rijbewijs valido conhunta- 
mente cu un papel di censo 
di Afl. 5,- (no mas bieu cu 6 
luna) 
•	 
Despues	 ta	 acudi	 na	 
Financiën di Directie Volks- 
gezondheid pa cumpli cu 
pago di Afl. 30,- 


Renobacion: 


•	 
Acudi	 
na	 
seccion	 
di Dienst Warenkeuring en 
Hygiëne di Directie Volks- 
gezondheid na Dr. Oduber- 
straat 1; 
•	 
E	 
persona	 
mester	 
acudi cu un identificacion: 
•	 
Despues	 ta	 acudi	 na	 
Financiën di Directie Volks- 
gezondheid pa cumpli cu 
pago di Afl. 30,- 


Testnan cu mester wordo 
haci ta test na un laborato- 
rio y ta paga Afl. 40,- pa test 
di faeces (pupu) y lo mester 
entrega e faeces (pupu) no 
mas tarda cu 2 dia cu a cum- 
insa cu e proceso. Tambe lo 
mester haci e test di Rönt- 
gen. Esaki ta pa personanan 
di (18 aña+) y lo mester saca 
un potret di thorax (pecho). 
Pa e test aki mester acudi na 
Hospital, ImSan of Urgent 
Care pa saca potret, esaki tin 
un costo tambe. 
Pa cu e resultado di e testnan 
aki, despues di 10 dia di tra- 
bou cu e persona a entrega e 
faeces (pupu) na Laboratorio 
por acudi na seccion Dienst 
Warenkeuring en Hygiëne di 
Directie Volksgezondheid pa 
busca e Certificado di Salud. 
E Certificado di Salud tin un 
validez di 1 aña, e fecha di 
vencemento ta poni ariba e 
Certificado di Salud. 
Pa mas informacion por 
tuma contacto libremente cu 
seccion Dienst Warenkeur- 
ing en Hygiëne di Directie 
Volksgezondheid na telefon 
522-4200 of via email: dwh@ 
dvg.aw 


SERVICIO 
A20 

TA BENDE 
Kia Cerrato 2011 standard a/C 
8500.Tur instrumento di musica 
6.500,- 
Gymbike 400,- Cooler cu mesa 
125,- Vegetable slicer 65,- iron 
45,- Hairblower 45,- 
Pa inf: 5946098 


________________________________217716 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
del Pueblo 
Tel. 582 1253 


San Nicolas: 
San Lucas 
Tel. 584 5119 


Scopet di awa ta yen y cla pa 
festividadnan di aña nobo na Thailand 


(AP) - Ta tempo di festival 
di awa na Thailand unda 
varios ta marcando e pais 
su aña nobo tradicional, 
tirando awa riba otro cu 
scopet di awa colorido 
y te hasta hemchi, den 
un 
celebracion 
cu 
ta 
atrae miles di persona, 
aunke 
e 
aña 
aki 
e 
nacion 
ta 
marcando 
temperaturanan 
na 
nivelnan asina halto cu e ta 
causando preocupacion. 


E festival, conoci como 
Songkran na Thailand, ta 
un celebracion di 3 dia cu 
ta cuminsa diasabra y ta 
informalmente 
extende 
durante henter e siman, 
unda ta permiti hende biaha 
pa celebracionnan familiar. 
E dia tambe ta celebra 
bao diferente nomber na 
Myanmar, 
Cambodia 
y 
Laos, cual di mesun manera 
cu Thailand tin poblacion 
cu ta predominantemente 
Theravada Buddhist. 


Songkran ta inmensamente 
popular, cu anticipacion di 
atrae mas di 500,000 turista di 
exterior y genera mas di 655 
miyon dollar den ganashi, 
segun e pais su agencia di 
turismo. Gobiernonan di 
Thailand den pasado tabatin 
reservacion 
pa 
disminui 
e celebracionnan durante 
crisisnan manera secura y e 
pandemia. 


Aunke e festgival a origina 
como un manera pa ora pa 
un temporada di yobida 
cu ta yuda agricultura y ta 
inclui actividadnan manera 
limpia imagennan di Buddha 
y laba e man y pia di e 
personanan di edad avansa, 
Songkran awendia ta asocia 
cu 
bebemento, 
agresion 
sexual disfrasa di celebra 
cu otro y un aumento den 
fayecimentonan den trafico, 
asina notabel cu e dianan di 
celebracion ta ser yama “e 7 
dianan peligroso.” 


E festival usualmente ta 
cay durante e tempo di 
mas calor den e ana ora cu 
temperaturanan 
por 
subi 
te hasta 40 grado Celsius. 


Sinembargo e aña aki, e ola di 
calor inusual, cual ta anticipa 
di tin temperaturanan record 
pa e proximo lunanan, a causa 
cu tin preocupacion. United 
Nations Childrens Fund a 


adverti diahuebs cu e tempo 
por pone e bida di miyones 
mucha den riesgo, pidiendo 
e dunadonan di cuido tuma 
extra precaucion. 


Pronostico di tempo 


Tempo: 
Parcialmente nubia cu un 
awasero pasahero. 


Temperatura maximo 33 gra- 
do Celsius. 
Temperatura minimo 27 gra- 
do Celsius. 
Indice di calor (heat index) 
den y rond di oranan di mer- 
dia: 34 pa 39 grado Celsius; 
UV index: 12. 


Bahada di solo: 6:52 pm. 
Subida di solo: 6:27 am. 


Biento: 
Modera te basta fuerte for di 
direccion oost; 
Forsa 4 te 5 (20 te 39 km/ora, 
11 te 21 nudo). 
Durante di dia fuerte den 
rafaga; 
Forsa 6 (40 te 50 km/ora, 22 
te 27 nudo). 


Situacion general di tempo: 
Extension di e area di pre- 
sion halto riba Atlantico lo 
mantene un biento modera 
te fuerte den rafaga. Di otro 
un banda, un disturbio den 


nivelnan mas abou di atmos- 
fera ta moviendo poco poco 
bay west. E sistema aki 
Bay trece un poco di hume- 
dad durante proximo 24 ora 
cual por induci principal- 
mente den oranan di mar- 
duga y mainta trempan un 
awasero pasahero te breve. 


Condicion maritimo/ es- 
tado di lama: 
Na partinan proteje di costa: 
keto, rond di 1 pia. 
Na partinan zuid: trankil, 
entre 1 pa 2 pia. 
Na partinan oost te noord- 
west di costa: modera cu ola- 
nan di 4 pa 5 pia. 


obituario a21 

” Remembrance is a form of meeting” 
- Kahlil Gibran 


“Your living is determined not so much by what 
life brings to you as by the attitude you bring to 
life; not so much by what happens to you as by 
the way your mind looks at what happens.” 
- Kahlil Gibran 


Cu dolor na nos curason pero tambe agradecido 
pa tur e bunita recuerdonan, nos ta anuncia e 
fayecimento di: 


Bernardus (Ben) F. C. King 
*14 januari 1948 - † 9 april 2024 


Na nomber di su: 
Casa: 
Mieke de Droog 


Yiunan: 
Sandra Vocking 
Jeroen Vocking y Corien Steendijk 
Natasja y Jerry Gomez 
Joeri King y Kim Risseeuw 


Nieto(a)nan: 
Sven y Yara Huigen 
Emma y Tom 
Damian y Milena Gomez 
Nova King 


Rumannan: 
Hans y Maaike Vocking y famia 
Marian y †Jan van Swinderen y famia 


Cuñanan: 
Mily Graafland y famia 
Andrea de Droog y famia 


Su Fellow K brothers di Kiwanis Club of Palm Beach 
y famia 
Su colleganan di directiva di Neptali Henriquez Park 
y famia 
Tur su amistadnan, bisiñanan y conocirnan 


Un danki special na dokter di cas Dr. Marcel 
Ho-Kang-You y sra. Lola Geerman di Koningin 
Wilhelmina Fonds Aruba 
Oportunidad pa condolencia lo ta dialuna 15 april 
2024 di 7’or pa 9’or di anochi y diamars 16 april 2024 
di 9’or pa 11’or di mainta na Aurora Funeral Home. 


Ta invita pa e acto di celebracion di Ben su bida cual 
lo tuma lugar diamars 16 april 2024 di 11’or pa 12’or 
di mainta na Aurora Funeral Home. Cremashon 
lo tuma lugar den seno familiar. 


Nos lo aprecia cu enbez di flor of krans recorda 
Ben na forma di un mensahe of un recuerdo riba 
un papelito. Por trece esaki of scirbie na e momento 
di condoleancia. Lo bai tin un cahita special pa tur 
e papelitonan. Ben lo sigi celebra bida cu bunita 
recuerdonan den nos y bo(so) pensamento y curason. 


Nos ta lamenta cu despues di entiero nos no lo por 
ricibi bishita di condolencia na cas. 


Laga tur loke ta sperami ta bunita, laga tur locual 
mi encontra ta bunita, laga tur locual keda atras 
keda bunita y laga esakinan termina den tur 
buniteza. 


A bai sosega den braza di Señor nos ser stima: 


Carmen Anna Ponson 
Cariñosamente yama “Carmencita” 
*7 Februari 1930 – †13 April 2024 


Na nomber di su: 


Cuña: vda. Elma A. A. Ponson – Henriquez 


Sobrino y sobrinanan manera yui: 
Bianca Croes – Ponson y esposo Roland Croes 
y yuinan 
Lisandra Trimon – Ponson y esposo Francis 
Trimon y yuinan 
Rubin Ponson y esposa Linda Ponson - Feliciana 
Virginia (Gina) Ponson y yui 


Ta invita famianan, bisiñanan, conocirnan, 
amiganan di cas, ex coleganan di Eva Boutique, 
cas di cuido Betesda, y tur cu a stime pa asisti 
na e acto di entiero cu lo tuma lugar Diaranson 
17 di April 2024 for di 9’or pa 11’or di mainta, 
na Kerki Protestant na Piedra Plat.Response lo 
cuminsa pa 10:30 am y pa 11or nos lo sali cu e 
defunto stima pa Santana Protestant den caya 
Ernesto Petronia na playa. 


Enbez di flor of krans, lo tin un box disponibel 
den kerki cu por hasi un donacion na Kerki 
Protestant na Piedra Plat. 


“Ousente di e curpa y na cas serca senjor” 
2 corintionan 5:8 


Cu dolor den nos curason nos ta anuncia 
fayecimento di : 


David Oswald Gomes 
*19 Oktober 1950 - †10 April 2024 


Acto di entiero lo wordo anuncia despues 


A22 

“Señor ta mi wardador, mi no tin falta 
di nada. Den cunucu di yerba berde e 
ta pone mi sosega. E ta hiba mi na awa 
trankil, pa mi bolbe haña forsa.” 
Salmo 23: 1,2,3 


Cu hopi dolor na nos curazon pero 
conforme cu Dios su boluntad nos ta 
participa cu a fayece na Ocala Florida 
nos esposa, mama, wela, ruman, cuña, 
tanta, sobrina, prima y amiga stima 


Ivy Marcia Tang Yuk-Comenencia 
*05-06-1963 – †01-03-2024 


Tata: †Alejandro “Indio” Comenencia 
Mama: †Adela Comenencia-Gomez 


Esposo: Ryan Tang Yuk 
Yiu: Ryan Gentle Tang Yuk y Paula Krashner 
Nieto stima: Ryan Ivan Tang Yuk 
Yiunan di criansa: Sooling Tang Yuk 
Rumico Tang Yuk 
Nieta di criansa: Cabria de Chabert 
Rumannan: 
†Gabriel “Peppy” y Alexandrina Comenencia-Blanco 
Fanny y Legenhousen “Larry” Nyack-Comenencia 
Judith y Frank Richardson-Comenencia 
Beatriz “Beata” y Luis “Gino” de Cuba-Comenencia 
Edwin “Papito” y Elvia Comenencia-Rodriguez 
Aléjandro “Niño” y Glenda Comenencia-Albertsz 
Maria “Mary” y Tirso Tromp-Comenencia 
Manera ruman: Roy y Elaine Quandus-Geerman 
Sobrino(a)nan: 
Sheldon y Marlin Nyack-Figaroa y famia 
Ghislaine y Harold Grant-Comenencia y famia 
Arthur y Gennilee Comenencia-Ras y famia 
Franklin y Elsa Richardson-Rincones y famia 
Aldrin y Maaike Comenencia-Los y famia 
Javier “Derrick” Comenencia 
Julienne y Jobert Reyes-Comenencia y famia 
Rujina Comenencia y yiu 
Lugina y Ervany Machado-de Cuba y famia 
Gabriela Tromp y Andrew Croes 
Omonan: Joaquin “Quincho” Comenencia y famia (Colombia) 
Carlos “Calulo” Comenencia y famia 
Tanta: Teresa Kock-Comenencia y famia 
Suanan: †Kenrick Noel y famia 
Mervin Tang Yuk y famia 
Oswald Tang Yuk y famia 
Vincent Tang Yuk y famia 
Cuñanan: †Monica Beharry y famia 
Linda Jerome y famia 
Barbara Beharry y famia 
†Jackie Tang Yuk 
Patricia Tang Yuk 
Primo(a)nan na: Aruba, Corsow, Colombia y Hulanda 
Primanan stima: Jetzy de Koning-Bruges 
Ederlinda Kock 
Sonia Quandt-Gomez 
Tur su amiga- y amigonan y amistadnan stima na Aruba y su barrio 
Dakota, Ocala, St. Croix, Corsow y Hulanda 


Demas famianan: 
Comenencia, Tang Yuk, Noel, Beharry,Jerome, Blanco, Nyack, 
Richardson, de Cuba, Rodriguez, Albertsz, Tromp, Kock, Violenus, 
Figaroa, Grant, Reyes, Ras, Rincones, Los, Machado, Croes, 
Neuman, de Koning, Quandt, Bitorina, Irwin, Ramharak, Beke, 
King, Jeroe, de la Cruz, Lispier, Hodge, Castillo, Castillejo, Ras, 
Quandus, Porino, Franken, Geerman, Herts, Dania, Tromp, 
Nuboer, Sneek, Steenen, Rafael, Lake, Becker, Martis, Pablo, 
Schwengle. 


Na corsow: Marlene Comenencia y rumannan y famia 
Randy de Lannoy y famia 
Famia Jacobus 
Famia Curiel 


Na Colombia: Comenencia, Gomez, Elias, Bruges, Scott, 
Alzamora, Granados, Freyle Villar 


Acto di condolencia y ceremonia di despedida lo tuma lugar na 
Parokia Birgen di Fatima na Dakota, diasabra 20 di April 2024 di 
9:30 pa 11:30 di mainta.. Despues ta sigui pa su ultimo lugar di 
sosiego na Santana Central Sabana Basora. 
Despues di entierro nos no por ricibi bishita di condolencia na cas, 
nos ta pidi comprension pa esey. 


Si acaso den nos tristesa nos por a lubida algun famia, nos ta pidi 
nos mas sincero disculpa. 
Enbes di flor of krans lo tin un box disponibel pa donacion pa 
Parokia Birgen di Fatima Dakota 


Lo E seca tur lagrima for di nan wowo y morto 
lo no exsisti mas. Lo no tin nada di rouw, nada di 
yoramento, nada di dolo mas, pasobra tur cos di antes 
a pasa bai. 
Rev. 21:4 


A bay sosega den brasa di Señor nos ser stima: 


Candido Jacobo Angela 
Cariñosamente yama “Coby of Cobito” 
*11-10-1940 - †13-04-2024 


Drumi dushi den brasa di Señor 
Acto di entiero lo wordo anuncia despues 


‘Dios ta amor… y amor ta Dios, 
maske mi no ta na mundo aki, 
tur dia lo mi ta banda di boso Curazon’. 


“Mi por stens di loke Dios ta haci” 
Salmo 33 


Cu dolor na nos curazon, nos ta participa 
fayecimento di nos ser stima: 


Filomena Maria Arends- Semeleer 
Cariñosamente yama “Mena”, “Mama Mena” 
*05-10-1946 - †14-04-2024 


Acto di entiero lo wordo anuncio despues. 


Legisladonan di Georgia ta 
bringa tocante legislacion 
divisivo cu oponentenan ta 
bisa ta mimica ley represivo 
di Kremlin 


(AP)—Legisladonan den e legislatura di 
Georgia tabata bringa cu otro ayera mientras 
e parlamento a debati un ley divisivo yama e 
legislacion di agencia stranhero. Algun oras 
despues, centenares di hende a protesta con- 
tra e legislacion pafo di e parlamento den e 
capital Georgiano, Tbilisi. 


E version preliminario—proponi pa e partido 
Dream cu ta goberna—ta yama pa organisa- 
cionnan di medio y no-comercial registra como 
bao di influencia stranhero si nan ricibi mas cu 
20% di nan fondo for di afo. 


Oponentenan di e medida ta denuncia esaki como 
“e ley Ruso” pa via di legislacion similar utilisa pa 
Moscu pa stigmatisa media noticiero y organi- 
sacionnan independiente considera como den 
oposicion cu Kremlin. 


Video publica online ta mustra un legislador den 
oposicion tirando mokete den cara di e lider di 
legisladornan di partido Dream, Mamuka Mdina- 
radze. Varios otro legisladornan for di e bandanan 
den oposicion a participa tambe den e bringamen- 
to, atacando otro. 


E legislacion ta casi identico na un propuesto cu e 
partido gobernante a ser presiona pa retir’e algun 
aña pasa despues di protestanan grandi riba caya. 
Ayera e manifestantenan a canta canticanan patri- 
otico y a grita “esclavonan” pafo di e parlamento, 
sugeriendo cu e cas tabata doblando bao presion 
di Rusia. 


Esnan cu a opone e medida ta bisa cu pa aproba e 
ley lo obstrui e meta di Georgia pa participa den 
Union Europeo, cual a aproba e status di candida- 
cia di e pais aña pasa. Prome minister Georgiano, 
Irakli Kobakhidze, tabatin un reunion ayera cu e 
embahadornan Mericano, Britanico y di UE pa 
discuti e legislacion, e gobierno a bisa. 


E ley ta bisa cu organisacionnan no-comercial y 
media noticiero cu ta ricibi 20% of mas di nan 
fondo for di afo lo mester registra como “per- 
siguiendo e interes di poder stranhero—e unico 
cambio den palabra for di e version preliminario 
di e ley cu a ser retira aña pasa, cual a bisa cu gru- 
ponan relevante mester registra como “agencia di 
influencia stranhero.” 


Presidente Georgiano, Salome Zourabichvili, lo 
veto e ley si e ser aproba pa parlamento, segun su 
representante parlamentario, Girogi Mshiladze, 
a bisa anteriormente. Pero e vota ey por ta cor- 
tico mirando e fin di Zourabichvili su termino 
e aña aki y bao di e cambionan constitucional di 
Georgia, e proximo presidente lo ser nombra pa 
un colegio electoral cu ta inclui tur miembro di 
parlamento. 

Biden ta reuni cu lider Checo na e Cas Blanco pa promove ayudo pa Ucrania 


(AP)—Presidente Mericano 
Joe Biden a urgi e cas Meri- 
cano pa aborda riba e fondo 
suplementario pa Ucrania 
y Israel dialuna mientras el 
a anfitriona e prome min- 
ister Checho Petr Fiala den 
e Oval Office. 


E bishita a bin como cu Biden 
ta purba subraya e esfuersonan 
cu otro nacionnan ta haciendo 
pa apoya Ucrania. El a sigui e 
anuncio di e gobierno Checo 
cu e ta mandando 1 miyon 
ronda di artileria pa Ucrania, 
cual Kyiv a bisa e mester riba 
den e bataya contra e invasion 
Ruso. 


“Manera e Republica Checa 
ta corda, Ruso no lo stop na 
Ucrania,” Biden a bisa. El a 
apela na congreso pa aproba 


fondo suplementario pa asina 
Merca por cumpli cu su parti 
pa yuda Ucrania. “Nan mester 
haci’e awo,” Biden a bisa. 


Fiala a gaba e presidente Meri- 
cano pa su liderazgo pa apoya 
Ucrania, agregando, “Nos ta 
haciendo nos best.” El a bisa, 
“Den 1968 mi a mira tankinan 
Ruso riba caya di mi pueblo, y 
mi no kier mira esey atrobe.” 


Biden a yama Republica Checa 
un “grand aliado” den NATO, 
mientras Fiala a bisa cu e deci- 
sion di e pais pa cumpra fighter 
jetnan for di Merca lo “haci nos 
cooperacion y seguridad mas 
fuerte.” Fiala a conta reportero- 
nan despues di su reunion cu 
Biden cu e lo reuni cu legisla- 
donan na Capitol Hill awe pa 
sigui discuti ayudo pa Ucrania. 


Presidente di Filipinas ta bisa cu e no lo duna Merca mas acceso pa basenan militar 


(AP)—E presidente Filipino a 
bisa ayera cu su administracion 
no tin plan pa duna Merca ac- 
ceso na mas base militar den 
e pais y a enfatisa cu e pres- 
encia di e ehercito Mericano 
den varios campo y sitionan te 
awo tabata debi na accionnan 
agresivo di China den e South 
China Sea. 


Presidente Ferdinand Marcos 
Jr., ken a tuma e oficina den 
2022, a permiti forsanan y ar- 
manan Mericano acceso na cu- 
atro base militar den Filipinas, 
resultando den nuebe sitio 
unda tropanan Mericano por 
cambia indefinitivamente bao 
di un acuerdo di 2014. 


E administracion di Biden 
ta fortaleciendo un arco di 
aliansa di seguridad den e re- 
gion pa para miho den cara di 
China, un movida cu ta cuadra 
di e esfuersonan di Filipinas pa 
aumenta su defensa externo, 
specialmente den e South 
China Sea. 


E decision di Marcos aña pasa 


a alarma China pasobra dos di 
e sitionan nobo tabata situa net 
na otro banda di Taiwan y parti 
sur di China. Beijing a acusa 
Filipinas di provee forsanan 
Mericano cu tereno, cual por 
ser usa pa socava su seguridad. 


“Filipinas no tin plan pa crea 
ningun base mas of duna ac- 
ceso na cualkier base mas,” 
Marcos a bisa, sin elabora den 
un respuesta na un pregunta 
durante un forum cu core- 
spondientenan stranhero basa 
den Manila. 


Ora a puntr’e si e tabata pre- 
ocupa cu pa permiti acceso 
militar Mericano den basenan 
Filipino a provoca e accionnan 
di China den e South China 
Sea, Marcos a bisa cu e pres- 
encia di tropanan Mericano 
tabata un respuesta riba e ac- 
cionnan di China. 


“Esakinan ta reaccionnan na 
kico a pasa den e South China 
Sea, na e accionnan agresivo 
cu nos mester a experencia,” 
el a bisa, mencionando nav- 


enan di guarda costa Chines 
usando cañonnan di awa y la- 
ser pa stroba barconan Filipino 
for di e area cu Beijing ta bisa 
ta di dje. 


Tambe el a menciona acciden- 
tenan, blokiamento di pisca- 
donan Filipino y baricadanan 
maritimo pa blokia barco for 
di Scarborough Shoal, cual ta 
situa den e zona economico 
di Filipinas. Bao di Marcos, 
Filipinas a adopta un strategia 
di publica e incidentenan por 
medio di permiti reportero- 
nan pa aborda su navenan di 
patruya pa ta testigo di e ac- 
cionnan agresivo di China. 


“Ta crucial cu e media...sigui 
mustra e accionnan aki cu no 
solamente ta menasa e paz 
y stabilidad di e region pero 
tambe socava e orden basa riba 
regla cu a aporta na e desaroyo 
y prosperidad global durante e 
siglo anterior,” Marcos a bisa. 


China a tira culpa riba Filipinas 
pa causa e confrontacionnan 
por medio di envolve den loke 
e ta bisa tabata awanan terito- 
rial Chines y no cumpli cu un 
supuesto acuerdo pa kita un 
barco bieu di armada Filipinas, 
cual awo ta sirbi como campo 
militar externo di Manila den 
e Second Thomas Shoal. 


Marcos a bisa cu e no tabata 
consciente di ningun acuerdo 
asina, y a agrega cu e ta con- 
sidera e acuerdo retira—si el a 
existi mes. Siman pasa, presi- 
dente Mericano Joe Biden 
a renoba e compromiso di 
Washington pa defende aliad- 
onan Pacifico den un cumbre 


cu Marcos y prome minister 
Hapones Fumio Kishida na 
e Cas Blanco. El a reitera cu 
Merca ta obliga di defende Fil- 
ipinas si su forsa-, aeronave- of 
barconan cay bao atake arma. 


Ora a puntra Marcos ki ora 
e Mutual Defense Treaty di 


1951 entre Merca y Filipinas 
por ser invoca entre hostilidad 
teritorial entre china y Filipi- 
nas, Marcos a cita secretario 
di defensa Mericano, Lloyd 
Austin, cu esey por pasa “si 
cualkier sirbido Filipino ser 
asesina den un atake for di 
poder stranhero.” 

Derumbenan ta afecta isla Indones Sulawesi, resultando den al menos 
18 morto 


(AP)—Un ekipo di buske- 
da y rescate a descubri 
18 hende morto pa via di 
derumbenan riba e isla 
Sulawesi na Indonesia y 
ainda nan ta buscando pa 
dos mas cu a disparce, ofi- 
cialnan a bisa ayera. 


Rescatadornan 
a 
descubri 
aproximadamente 14 curpa 
den e pueblo di Makale dia- 
domingo atardi y cuatro den 
parti sur di Makale, segun 
Mexianus Bekabel, hefe di e 
Makassar Search and Rescue. 


“Ainda nos ta buscando pa 
dos victima mas, pero niebla 
y yobida ta haci e buskeda 
dificil y agentenan trahando 
tabata bao hopi presion,” se- 
gun Sulaiman Malia, hefe di 
e agencia di maneho di desas- 
ter den districto Tana Toraja. 


Lodo cu a los for di tera a 


cuminsa plama for di seronan 
alrededor y a afecta cuatro 
cas net prome cu diasabra 
marduga den Tana Toraja di 
e provincia South Sulawesi, 
segun hefe policial local Gu- 
nardi Mundu. El a bisa cu 
tabatin un fiesta di famia den 
un di e casnan unda e de- 
rumbe a cay. 


Decenas di soldaat, polis y 
boluntario a participa den e 
buskeda den e pueblo situa 
band’i seronan di Makale y 


South Makale, Mundu a bisa. 
Rescatadornan a logra saca 
dos persona herida diado- 
mingo, incluyendo un mu- 
cha muhe di 8 aña y a trans- 
lada nan pa hospital. 


Liñanan di comunicacion cu 
a ser stroba, clima malo y tera 
instabil tabata strobando e 
esfuersonan di rescate. Tana 
Toraja tin hopi atraccion 
turistico, incluyendo casnan 
tradicional y estatuanan di 
palo den cueba, conoci como 


tau-tau. 


Yobidanan temporal ta causa 
frecuente derumbe- y inun- 
dacionnan den Indonesia, un 


cadena di 17,000 isla unda 
miyones di hende ta biba den 
areanna montañoso of llanos 
cu frecuentemente ta den 
riesgo di inundacion. 


Sindicato di piloto na 
American Airlines ta bisa cu 
e ta mirando mas problema 
di seguridad y mantencion 


(AP)—E 
sindicato 
di 
pilotonan na American 
Airlines ta bisa cu tin 
“un aumento skerpi” den 
problemanan di seguridad 
na e aerolinea, incluyendo 
menos 
inspeccion 
di 
aeronave y testnan di 
vuelo mas cortico riba 
avionnan 
regresando 
for 
di 
trabaonan 
di 
mantencion pisa. 


E sindicato tambe ta bisa cu 
el a mira algun incidente 
den cual a laga herment 
den espacionan bashi unda 
e wheel di e nave ta situa 
y tambe a laga otro obheto 
den e area steriel rond 
di avionnan staciona na e 
gatenan di aeropuerto. 


Un vocero a bisa ayera cu e 
oficialnan di e sindicato a 
trece nan preocupacionnan 
dilanti cu gerentenan senior 
na e aerolinea y a keda 
encurasha pa e respuesta di 
e compania. American, cual 
ta basa den Forth Worth, 
Texas na Merca, a bisa cu e 
tin un sistema di maneho 
di seguridad tremendo. Un 
vocero di e aerolinea a bisa 
cu American ta den contacto 
regular cu reguladornan y 
sindicato “pa sigui fortalece 
nos record di seguridad 
y engrandece nos cultura 
di seguridad cu ta keda 
transforma.” 


Dennis Tajer, un piloto y 
vocero pa e sindicato, a bisa 
cu e sindicato a papia recien 
cu maneho senior, “y e 
respuesta inicial di maneho 
na 
nos 
peticion 
tabata 
encurashante. Nos tin e 
intencion pa haci tur loke nos 


por pa sigura cu American 
ta mantene su margennan 
fuerte di seguridad.” 


E 
Federal 
Aviation 
Administration a nenga di 
duna comentario directo riba 
e acusacionnan di e sindicato 
of si e agencia a aumenta 
su control di Americano 
un 
resultado. 
Den 
un 
declaracion, un vocero di e 
FAA a bisa cu aerlineanan 
mester 
tin 
sistema 
pa 
identifica posible riesgonan 
prome cu nan bira mas serio. 


E comite di seguridad di 
e Allied Pilots Association 
a bisa den un e-mail pa 
miembronan diasabra cu e 
sindicato “ta grabando un 
aumento 
significante 
den 
problemanan di seguridad 
y 
mantencion 
den 
nos 
operacion.” 


E 
sindicato 
a 
bisa 
cu 
American a aumenta e tempo 
entre 
inspeccion 
regular 
riba avionnan. Tambe el a 
bisa cu American a caba cu 
controlnan di mantencion 
cu e excepcion si un avion 
ser marca pa rekeri atencion 
special of debi na mantencion 
plania y awo ta haci testnan di 
vuelo “cortico” riba avionnan 
regresando 
den 
servicio 
despues di un control di 
mantencion grandi. 


E sindicato a puntra su 
miembronan 
pa 
reporta 
cualkier 
problema 
di 
seguridad of mantencion. 


The union asked its members 
to report any safety or 
maintenance problems. 


